TUAN MAULI - OMPU MORA: ULAON LAS NI ROHA- SUATU SIMULASI\nTUAN MAULI - OMPU MORA\nULAON LAS NI ROHA- SUATU SIMULASI\nULAON TARDIDI (BAPTIS) DOHOT PASAHAT ULOS PAROMPA\nDiangka kota nabalga isarana Medan, Jakarta nahumaliang (Jabodetabek), Bandung, Surabaya nunga mansai torop angka keluarga-keluarga ni halak batak nasopola mangharikothon parbinotoan jala pangantusion diangka ulaon. Molo mangihuthon angka parpunguan (parmargaon, parsaompuon, parsahutaon dohot angka naasing) holan arisan i ma nadapot rohana.\nTingki punguan i mangulahon nahombar tu ruhut-ruhut anggaran dasar/anggaran rumah tangga na gabe ondolan ni uhum punguan i isarana mangadopi ulaon tardidi, malua, mamereng angka dongan namarsitaonon suang songoni ulaon habot ni rohamolo tinogihon godangma sidalianna. Sipata muse adong pandohan "angka namatua i ma tu si".\nMolo niparrohahon angka dongan sapunguan (punguan parsahutaon, punguan marga, punguan hula-hula dohot angka punguan naasing) molo adong ulaon las niroha/dok ni roha sai nasengaja do tarlambat harorona. "Sotung didok au annon mandok hata", "ninna ma disada-sada tingki molo antar sinungkun". Parmasuhan ni sada-sada ulaon pe jot-jot do gabe mangihuthon haroroni angka na ginokhon, hape tingki manontuhon na hira gabe mamuhai ulaon sude do angka natorop mangolophon. gabe adong ma pandohan WIB (waktu indonesia batak).\nTarsongoni ma di punguan na niihuthon "Somba Debata Siahaan, boru/bere", nirimangan ma patupahon sada simulasi ulaon di jabu, asa hira latihan di pangantusion jala antar songonon ma rumang ni ulaon i :\nGoar ni Ulaon : Ulaon Tardidi dohot pasahat ulos parompa\nMolo tardidi anak lumobi ma anak buha baju, olo do dibahen sada pesta partangiangan jala nigokhon ma angka tutur dohon Dalihan natolu. Molo sahat do ulaon i tu Dalihan Natolu tardok ma ulaon i nunga ulaon nabalga. Jadi tudu-tudu ni sipanganon pe ingkon lengkapma dipatupa (dohot somba-somba).\nandorang so sahat dope barita nauli (Injil) tu tano batak, ulos parompa dipasahat tingki martutu aek/mangalap goar di pansur nihuta, nuaeng on ala naung kristen hita dang adong be ulaon martutu aek/mangalap goar, jadi tingki tardidi ma dipasahat parboru (ompung/tulang ni dak-danak i) ulos parompa tu pahompuna/berena.\nAsa ummura niantusan nibahen ma rekayasa :\nDikeluarga Tampubolon/br.Siahaan nunga tubu sada dakdanak baoa jala dung marpiga-piga minggu/bulan diboan natorasna ma si ucok tardidi jala dipabotohon ma tu hula-hulana Siahaan, tulangna Napitupulu, Tulang rorobotna Sibarani, jala dipasahat do tu punguan tampubolon/boru/bere dohot dongan parsahutaon\nSuhut : Tampubolon/br.Siahaan\nHula-hula : Siahaan\nTulang : Napitupulu\nTulang rorobot : Sibarani\nPunguan dongan sahuta\nTeknis pangulahonna dohot ruhut panghataion di ulaon pasahat ulos parompa, hira songononma nanipaihut-ihut saleleng on :\nDung hira singkop sude angka naginokhon diatur ma parhundulna. Hundulma suhut Tampubolon dohot inang boru Siahaan dohot angka Tampubolon namarhaha-maranggi/ompung martinodohon marsiadopan ma dohot hula-hula Siahaan nang Tulang Napitupulu dohot Tulang rorobot Sibarani. Dongan tubu punguan Tampubolon, boru/bere hundulma disiamun ni hasuhuton, molo tung so siat boima dihambirangna alai dialap hata ma naung disiamun ni hasuhuton ma i. songoni ma tong punguan parsahutaon. Molo boru ni Suhut boima mangarade/marhobas.\nLoloan namarlas ni roha, dihita namardongan tubu ra ianggo sian hita dang adong be sipaimaon ate? Songon i ma nang dihamu Hula-hula nami Siahaan, Tulangnami Napitupulu, Tulang rorobot nami Sibarani, Beha rajanami nga boi mulaanta? manang adong dope sipaimaonta? (Hira intor dialusi horong ni hula-hula i ma, "mandapoti ma angka naso haru sahat dope") boima udutani paidua ni suhut\nDiari nauli bulan nadenggan apala disadarion, anaknami pahompu muna/bere muna si ucok nasogot nunga manjalo pandidion nabadia marhite naposo ni Tuhanta di gareja..........\nMauliate ma tutu di Tuhanta Parasi roha i siala nunga gabe parjambar ibana diharajaon ni Tuhanta. Alani las ni roha nami, las ni rohanta hupatupa hami ulaon on. Rajanami ala naeng mulaanta ma ulaon on, tarsongon on ma konsep sian hami :\n1.Parboru pasahathon upa-upa horas tu pahompuna/berena, dua tempat ma inganan ni dekke, sada ma pinggan pasu namarisi sada dengke, jala sada nai namarisi 3 dekke sipasahatonni parboru tu paranak. Intor mangihut ma muse ulos parompa dohot angka ulos holong\n2.Paranak pasahatton tudu-tudu sipanganon tu hula-hulana\nDia do parjolo na dua on?, pengalaman Ama Boy : Sipata do parjolo Hula-hula pasahathon upa-upa tu pahompuna/berena, mangihut ma muse napasahathon ulos parompa dohot ulos holong napinasahat ni Angka Tulang\nAlai sipata do muse parjolo paranak pasahathon tudu-tudu ni sipanganon tu hula-hulana ido na tingkos inna nadeba. (sampai sekarang saya tidak tahu mana yang benar?, " aek godang tu aek laut, dos ni roha sibahenna na saut)\nAla si Ucok do nagabe pusat ulaon, ibana ma nagabe siupaon ni hula-hula, baru suhut paranak pasahathon tudu-tudu sipanganon.\nDirekayasa parjolo ma hula-hula pasahathon upa-upa tu pahompuna/berena. (Sai intor disungkun hula-hula i do ise goar ni pahompu/berena i), Rekayasa goar ni natrdidi i ima : SAHAT MARULI TUA (SMT)\nMolo tung adong nanaeng sipasahaton tu pahompu/bere muna asa parjolo ma dipasahat raja i hula-hula nami, laos ima annon songon dalan nami pasahathon sipasahaton nami na laho pasangaphon hamu rajanami. Beha dirohamu raja nami, tiroi hamu hami! horas ja gabe!\nHula-hula (Siahaan) pasahat dengke dohot ulos parompa\nhata na pasahat dengke : "Songoni ma di hamu pamoruon nami, lumobi dihela/boru (lae/ito) songoi di pahompu/bere niba si SMT, "dison hupasahat hami upa-upa ima dengke sitio-tio, asa sai tio ma antong panggabean parhorasan dihamu. Dengke simudur- mudur asa sai mudur-udur hamu mangalului angka ngolu-ngolu siapari laho pature-ture pahompun/berenami on, sai saur ma antong ibana laho jumujung goar nai, imbur-imbur magodang sahat saur matua tumpahon ni Tuhanta pardenggan basa i. Botima - laos diuduti ma dipasahat ulos parompa ni pahompuna/berena dohot angka ulos holong sian Tulang, Tulang Rorobot\nPasahat Ulos Parompa :\nOn pe inang dohot hamu amang (ito/lae), sai tangiang ma bahen hamu ondolan ni ulaon muna, hipas hamu jala didongani Tuhanta nang dinapature-ture pahompu/bere nami on. Jala tu ibana pe antong dohonon nami ma :\nDangka ni hariara ma pinangait-aithon\nSimbur ma ibana magodang, tongka panahit-nahithon\nTubu tambisu di dolok ni sipaholon\nSai anak na bisuk ma ibana, anak sipatujoloon\nNaung sampulu sada jumadi sampulu dua\nSai siboan sangap ma ibana jala siboan tua. botima\nLaos diuloshon ma parompana tu pahompu/berena i sian jolo. Mangihut ma muse napasahat ulos holong sian angka Tulang Napitupulu dohot Tulang rorobot Sibarani.\nMauliate ma rajanami, diangka nauli nadenggan napinasahat muna tu hami tarlumobi ma tu anak nami ima pahompu/bere muna. Sonari pe rajanami asa mangarade ma hamu ala naeng pasahaton nami ma tudu-tudu sipanganon. (ala ro do Tulang napitupulu jumolo ma suhut mangalap hata tu nasida ja didok ma : Dihamu Tulang nami Napitupulu, santabi molo tung tu hula-hula Siahaan pe apala di ombason hasahatan ni tudu-tudu ni sapanganon, pos rohamu Tulang, sogot haduan na adong do tingki nauli napasahaton nami tu hamu, ate Tulang?)\nHata-hata pasahat tudu-tudu sipanganon :\nDihamu hula-hula nami dison hupasahat hami tu hamu tudu-tudu ni sipanganon di pesta ni pahompu/bere muna si SMT siala naung manjalo pandidion nabadia ibana marhite naposo ni Debata. Molo tung songonon pe na boi hupasahat hami, las ma rohamu. Songon hata ni situa-tua ma dohonon :\nHuta tano bata parasaran ni leang-leang\nHoras ma dihamu namanjalo, horas di hami namangalean. Botima!\nTangiang marsipanganon sian hasuhuton, jala dung sidung martangiang didok ma hatana (dai sira sipanganon) :\ntik so sadia pe napinatupa ni hasuhuton, sai godangma pinasuna. Marjomuk ma hita\nTingki na marsipanganon i diseati ma : ate-ate, jantung, usus dohot aliang-aliang. (boru tampubolon ma namarhobas tu si)\nDung sidung namarsipanganon sungkunon ni hula-hula i do partording ni tudu-tudu sipanganon na pinasahat ni paranak tu nasida, jala dialusi paranak ma, "Surung-surung muna do i rajanami "\nnang pe songoni sai na lehonon ni hula-hula i do tong tu dongan parsahutaon ni suhut. "Mauliatema, antong boan hamu ma tu pudi jala disi ma pature hamu". nauli jala nadenggan ma i saluhutna. Dipature ma jambar i jala dipasahat ma dung sidung ulaon i. (namarhobas tu si boima boru tampubolon dohot pamoruan ni hula-hula/pariban)\nNaung niulahon antar songonon ma (parjambaron) :\nNamarngingi parhambirang : Tulang\nOsang parsiamun : pariban (boru ni hula-hula/pariban)\nOsang parhambirang :sude boru/bere\nSomba-somba : Hula-hula dohot Tulang\nSoit : dongan parsahutaon\nIhur-ihur : Hasuhuton\nSipata muse songonon :\nOsang, Namarngingi parsiamun, somba-somba = tu horong ni hula-hula dohot Tulang\nSoit : Dongan parsahutaon dohot pariban\nnamarngingi Parhambirang : boru/bere\nPanghataion : Naung niulahon saleleng on gabe langsung do hula-hula na gabe manungkun/manise, jala hasuhuton pe nunga hira masiaturan hian ise na gabe mangalusi\nDihamu raja ni boru/amang boru nami, manghatai ma hita :\nPaidua ni suhut :\nAsa serser inna mula ni tortor, sise inna mula ni hata. Gongkon sipaimaon, jou-jou siadopan. Digokkon dohot jou-jou muna tu hami hula-hula muna, nunga marnatampak hami. Bangkona doi amang boru molo sobinoto ba siseon ma antong. Jadi namanise ma hami nuaeng :\nAsa jolo ninangnang inna asa ninungnung\nJolo nipangan inna asa singungkun\nNungan bosur hami mangan indahan na las, sagat marlompan juhut dohot minum aek sitio-tio. dohonon ma " Dia ma unokna, dia ma lak-lakna, dia ma nidokna, dia ma hatana"\nTangkas ma dipaboa hamu.\nIma tutu rajanami, taringot sipanganon nosadia i dohonon nami dope :\n"Godang sibutong-butong, otik sipir ni tondi\nTung songonon dope naboi tarpatupa hami, sai pamurnas mai tu daging saudara tu bohi, sipasindak panaili mai, sipaneang holi-holi jala sipadomu tahi. Disungkun-sungkun ni Raja i, alusan nami ma panggabean parhorasan do raja nami\nMauliate ma di Amanta Debata pardenggan basa i, gabe-gabe do hape angkup na horas, asi ma roha ni Amanta Debata , tumpak ma roha ni uhum dipasaurhon ma tu hita sigabe-gabe sihoras-horas. Asa dohonon nami ma "Bagot namarhalto niagatan di robean, horas ma hami namanganhon tugandana ma dihamu namangalean. Antong amang boru:\nAsa tangkas ma uju purba, tangkasan uju angkola\nAsa tangkas hita maduma, tangkasan hita mamora\nTangkas ma paboa hamu asa adong sibegeon ni sipareon jala sipeopon ni roha\nIma tutu rajanami, taringot disungkun-sungkun ni raja i tangkas ma antong paboaon siangkup ni nauli nadenggan i. Raja nami, ia anak nami ima pahompu/bere muna nasogot nunga manjalo pandidion nabadia sian bagas joro ni Tuhanta marhite naposoNa. Jala Margoar ma ibana "SAHAT MARULU TUA TAMPUBOLON" Mansai las situtu antong roha nami ala gabe partohap ibana di harajaon ni Tuhanta Jesus Kristus. Disiala las ni rohanami, hupatupa hami ma antong songon pesta ni si SMT, jala on ma dalan nami mangido pasu-pasu sian amanta Debata marhite tangiang dohot hata pasu-pasu sian hamu sude namanghaholongi hami tarlumobi anak nami on. jadi namangido tangiang ma hami tu sude hamu dongan tubu, dongan sahuta, boru tarlumobi ma sian Hula-hula dohot Tulang nami.\nBa ido hape!, antong mauliate ma ni pasahat tu Amanta Martua Debata. Hami pe sian hula-hula dohot Tulang muna dohot ma antong marlas ni roha ai nunga gabe partohap hape pahompu/bere nami diharajaon ni Debata. Nuaeng pe nipasahat ma muse tu hamu amang boru asa hamu namangaturhon panghataion\nDihita na mardongan tubu/namarhaha maranggi, dongan sahuta, boru/bere nami tarlumobi di hula-hula dohot Tulang nami, hira songonon ma partording ni panghataion di ulaonta sadarion :\nParjolo nipasahat ma tu hula-hula nami Siahaan, suang songoni Tulang nami Napitupulu, Tulang rorobot Sibarani asa hamu ma masiaturan raja nami. anggo hami namardongan tubu dohot boru/bere, jala dongan sahuta nami mangampu ma hami raja nami. Beha di dok rohamu raja nami?\nDung sidung Tulang rorobot Sibarani, Tulang Napitupulu pasahathon hata sigabe-gabe suang songoni hula-hula Siahaan (somalna antar gumanjang do panghataion sian hula-hula), sahat ma hula-hula Siahaan paampuhon hata tu hasuhuton, di dok ma :\nAsa aek marjullak-jullak, marjullak jullak sian batu tinahu tu batu-batu\nPasu gabe, pasu horas naung nipasahat Tulang dohot hula-hulamu ampu hamu ma martonga jabu\nMauliate ma rajanami didenggan ni pambahenanmuna tu hami, tarlumobi di anak nami ima pahompu/bere muna.\nNaung sampulu sada jumadi ni sampulu tolu\npasu gabe, pasu horas nanipasahat muna diampu hami ma martonga nijabu\nSongoni ma nang dihita ala tingkina ma hita mangampu hata nauli hata nadenggan naung nipasahat ni hula-hula dohot tulangta, alai andorang mangampu hita tu hamu anggi niba suhut asa pasahat hamu pasituak natonggi ni hula-hula dohot tulangta , gomos jalang hula-hula dohot tulangta i\nPasituak natonggi (hira sude do horong ni hula-hula dohot Tulang leanon i, jala gumodang ma tu nasumolhot, ai ido hira ganti ni dengke dohot ulos nabinoan nasida)\nSongon hatorangan na diginjang antar songonon ma muse parjojor ni namangampu\nparjolo ma boru/bere (masiaturan ma nasida), dungi dongan sahuta, punguan marga manang parsaompuan jala panimpulina ima Suhut bolon\nSian paidua ni suhut : Mauliate ma tu amanta martua Debata nasai tong mangalean ari natiur dihita saluhutna boi denggan ulaonta on mardalan sian namamuhai sahat tu tingkion. Sude mai holan sian asi dohot holong ni rohaNa, turlumob ma di anggi niba ama SMT dohot inang br.Siahaan. Dihamu saluhutna haha - anggi nami, dongan sahuta tarlumobi hula-hula dohot Tulang nami, mauliate ma nipasahat tu hamu siala haradeon ni rohamu mangoloi gokhon jala dohot angka pambahenan nauli nadenggan. Dang tarbalos hami sude, alai sai na dapot muna doi sian amanta Debata. asa songon hata ni situa-tua dohonon nami :\nTampulan sibaganding di dolok pangiringan\nhoras ma hita namarhaha maranggi masipairing-iringan\nTu hamu hula-hula dohot Tulang nami, mauliate disude nauli nadenggan naung nipasahat muna tu hami tarlumobi tu anak nami si SMT ima pahompu/bere muna. Dipasahat hamu dengke simudur-mudur, dengke sitio-tio dengke sahat dohot ulos siganjang rambu ima ulos parompa dohot angka ulos holong. Anggiat ma antong asi roha ni Tuhanta sahat ma tuhami tarlumobi tu pahompu/bere muna angka hata pasu-pasu marhite tangiang muna i. Molo tung mardomu sirang pe hita annon sian bagas on, tangiang nami di hamu hula-hula dohot Tulang nami sai didongani Tuhanta ma hamu sahat tu bagas muna ganup marsada-sada. Angka hata nauli hata nadenggan, pasu gabe pasu horas i, abing ma i antong di abingan nami, tuat di abara nami jala hot mai antong di simanjujung nami. Asa songon hata ni situa-tua ma dohonon :\nTurtu ma inna anduhur, tio-tio inna lote\nHata nauli hata nadenggan naung pinasahat muna sai unang ma muba unang mose\nJadi di anggi niba ama SMT dohot inang br. Siahaan sahat ma tu hamu pangampuon.\nInang br. Siahaan (menyampaikan ucapan terima kasih semua yang hadir terlebih kepada hula-hula dan Tulang)\nAma SMT (ucapan terima kasih kepada semua undangan terlebih kepada hula-hula dan Tulang)\ndan diakhiri dengan umpasa :\nNaung sampulupitu jumadi sampulu ualu\npasu gabe, pasu horas naung pinasahatmu\nhuampu hami ma antong martonag nijabu\nhata nauli, hata nadenggan na pinasahat muna sai unang ma muba unang mose. botima!\nUlaon ditutup ma dohot tangiang naniuluhon hula-hula Siahaan alai jolo marende ma\nhatorangan na jempek taringot pasituak natonggi :\nMolo godang do hula-hula dohot Tulang na mangulosi, isarana dohot angka namarhaha-maranggi. Songon ulak ni ulos hula-hula tangkas, digoari mai "Piso-piso" (humapal do isi na), tu hula-hula nahumolang digoari mai "pasituak natonggi. Dang sigararon ni boru nian ulos naung nipasahat ni hula-hula ai kewajiban do i, alai atik jolo maradian nasida dipardalanan jala minum di lapo paimahon kendaraan.\nNipadomu-domu sian naniihuthon jala sian nanijaha, nibahen ma songon simulasi dalan marsiajar diangka parbinotoan nahumurang - Pak Boy Siahaan.\nPosted by Amaniboy at 01:12\nAnonymous 28 November 2010 at 20:17\nTidak diklaim kalau yang saya upload adalah sudah benar, jadi bila ada masukan/komentar yang sifatnya meluruskan apalagi menyangkut silsilah/tarombo dengan rendah hati akan saya terima dan saya ucapkan terimakasih\nAmani Boy & Boy\nMauliate diharoromuna namambereng blog on, namarsiajar jala nanijugulhon do mambahen blog on, alani marpangidoan iba asa tuturi jala bahen hamu angka hata padengganhon blog on lumobi ma diangka naung raja par-blog. Huhutna muse marbagi hita diangka budaya-budaya habatahon/angka adat asa manghirim ma hita diangka naumposo mandohoti. "Loting ditomboman, tabo nasiniraan\nHoras ma hamu namandulo blog on, dao ma masisaritaan\nAmani boy berarti ayah dari boy. Cara yang paling baik untuk menggerakkan diri ialah memberi tugas pada diri sendiri - Alex Osborn\nEsron Mangatas Siahaan\nAma Boy (32)\nPOMPARAN RDJ. OP. GIMBA\nPOMPARAN RDJ. OP. SOINGGANON\nPOMPARAN RDJ. OP. ANDAN\nPOMPARAN RDJ. OP. HUALA\nPOMPARAN RDJ. OP. SILANSAT NABEGU\nBERITA DUKA DI POMPARAN OMPU MORA\nPAI 7/OP JUMONGGA/OP. TRENING DAN CERITANYA\nOMPU MORA , AMA BOY DAN KERISAUANNYA\nPOCO - POCO DAN ANAK MEDAN\nAMA BOY,OP.MORA DOHOT AEKBOLON SEBUAH TANGGAPAN (B...\nOP.MORA14 SEBUAH TANGGAPAN (Bagian I)\nUJU DINGOLUKHU MA NIAN\nSikkola SD Aekbolon\nParubatan par Aekbolon


Sermon Jamita: Barita Mardongan Poda\nI Timoteus 4:7\n“Pasomalsomal ma dirim mangulahon hadaulaton!”\nDidok sada poda ni natuatua: Somalna do peamna. Tung mansai bagas do lapatan ni pandohan i, jala marhataridaan ma i di nanaeng marujung ngolu sahalak amanta naung matua na marumur 70 taon. Nungga marsahit sahit ibana jala holan na peak nama ibana di podomanna. Nungga adong 3 bulan sai songon i ma ngoluna di urus angka keluarga. Di dok barita i marpungu ma sude angka keluarga pashathon sipanganon na tabo tu amanatai, ninna roha atik na adong do na pinaima ni amantai sian angka pomparanana umbahen na sai songon i si aeon ni amantai, sai malgipalgip alai dang haru marujung. Di na dipatupa ulaon i, sai songon na hipas ma amnatai boima ibana humosur. Jala sai songon na martopak topak ma ibana alai dang haru ruar anggo soarana. Marnida i las ma roha ni angka pomparanna. Tanda do parhuria hian natuatua on uju hipas ibana ninna. Ai sai di ingot do di itngki na marminggu i marende martopak ibana. Toe marende ma hita aha hian ende halomoan ni amanta ninna sahalak boru ni amanta i ma. Alai sude na pungu i dang mamboto aha ende na. Alai nang pe songon i diuji nasida ma mangendehon sada ende sian buku ende i, ala martopak do amanta berarti ende olopolop do endena i ninna. Diendehon nasida ma buku ende 435: “ Marolopolop tondingki”.\nDung marende nasida ba sai mangupiri ma simajungjung ni amanta i. marnida i didok anak na na sian pangarantoan i ma dang i huroa na pinagido ninatuatua on. Antong aha do na pinangidona?, sai disungkun dang haru boi ibana mangalusi, marnida i mangandungi ma sahalak ianakkonna asa dialusi natoras na i nian nasida molo apa tung ima ujung ni ngolu ni natuatua i. alai dang haru boi tarbege soara ni amanta i.\nAla ni andung ni anak na i gabe ro ma angka ama ni huta i sian lapo na adong di huta i. Dung di ida angka amanta i amanta na marsahit i sai martopak topak gabe marsihusiphusipan ma nasida. Na pasuangsuanghon na ma i ninna sahalak amanta ma, na di ingot i do nuaeng angka ulaon hasomalanna di tingki hipas ibana. Boha hamu angka pomparan ni amanta on nungga tulus rohamu ninna sahalak amanta ma mandok tu pomparan ni amanta na marsahit, didok ibana ma apala aleale ni amanta i. Bahen uda ninna sahalak anakkonna ma, ai dang tarpidaida molo sai songon songon natuatua on ninna.\nDidapothon amanta i ma tu podoman ni amanta na marsahit i di buat ma sian sangkuna kartu joker dilean ma tu tangan ni amanta i. Pintor mengkel suping ma amanta na marsahit i. di kossok ma tutu kartu i. Dipasahat ma tu ibana sat ni jombut, “ hepeng! “ ninna amanta na marsahit ma. Dung dipekahon kartu i, dang sadia leleng tos ma amanta i.\nBah ai dang na ala ni marende hape umbahen na martopaktopak ibana, alai ala ni na markartu i do. Sat ni jombut i ma hape na gabe hata partadingan di angka pomparana, ninna sahalak amanta ma marnida na masa i.\nTaingotma angka dongan somal do peamna.\nHata ni Tuhanta na tarsurat di I Timoteus 4:7 mandok: “Pasomalsomal ma dirim mangulahon hadaulaton!”


PARSORION NI AMA NI BENGET 3 – TanoBatak\nPatuan Raja Bonar Siahaan [Martua ujungna Ama ni Benget]\nDung hipas Ama ni Benget dipangido ma asa mulak ibana tu hutana, jala dang pola jolo sian bagas ni si Benget. Manang boha pe didok si Monica asa jolo sian jabu, ndang olo Ama ni Benget.\nHupataru ma simatuanghon tahe sahat tu hutana sotung gabe masalah di dalan nina si Monica dibagas rohana. Borhat ibana manuhor angka naringkot di simatuana i. Di na naeng borhat nasida didok si Monica tu tungganedolina : “Saya mau mengantar Bapak ke kampung, dan kata Bapak tidak mau bertemu dengan abang, nanti setelah Bapak sampai di kampung akan saya tanya mengapa tidak mau bicara sama abang”, ninna si Monica tu si Benget. Tarhatongtong ma si Benget mambege hata ni tungganeboruna i huhut didok : “Dimana kamu bertemu dengan Bapak, dan bagaimana keadaan Bapak?”\n“Nanti setelah saya pulang baru kita bicara dengan baik, sekarang Bapak hendak pulang soalnya bila saya lama datang menjemput nanti malah membuat masalah baru”.\nNdang dialusi si Benget be hata ni tungganeboruna i. Hohom nama ibana huhut sai margundokpong.\nSaut do borhat ama ni Benget dohot parumaenna mulak tu huta jala marhopal habang do nasida. Dung adong manang sadia leleng nasida na marhopal i dilehon parhobas ni hopal i ma sipanganon tu ama ni Benget, alai ndang olo ibana manjalo nang pe disosoi si Monica asa dijalo. Dung sahat nasida to paradianan ni hopal habang i tuat ma nasida. Ditogihon si Monica ma simatuana i tu lapo laho mangan.\nDung simpul nasida mangan diuji si Monica ma manungkun ama ni Benget boasa ndang olo manjalo sipanganon sian pramugari i.\nSedangkan di darat kita beli roti sudah sangat mahal bagaimana lagi kalau sudah di udara dan di kapal terbang, tentu lebih mahal lagi�\nMengkei suping ma si Monica umbege hata ni simatuana i huhut didok, “Oh.. itu tak perlu Pak, sudah dibayar duluan waktu beli tiket, maka walaupun Bapak terima tak perlu lagi dibayar”.\n“Bah… otonai ahu”, ninna ama ni Benget dibagas rohana. Si Monica pe ndang diganjangi be hata tu simatuana i.\nBorhat ma nasida mandapothon hutana. Uju maradian mobil na tinompang ni nasida i di stasiun mardorom ma angka partigatiga masisonsonhon angka sipanganon tigatigana be. Dijaloi Ama ni Benget ma sude angka pinansotsothon ni partiga-tiga i. Dirimpu rohana nunga domu tu ongkos i panggararna. Alai sian na so tinagam ni rohana dipangido partiga-tiga i ma gararna sian Ama ni Benget. Muruk ma ibana tu partiga-tiga i huhut didok: “Ai dirimpu hamu do naoto ahu?, nunga digarar parumaenhu hian i tingki manggarar ongkosnami nangkin”, ninna tu partigatiga i.\nAlai pintor dijoloani si Monica ma manggarar unang marsoali simatuana i dirohana. Ditangkasi ama ni Benget ma parumaenna i : “Katamu tadi itu sudah dibayar mengapa sekarang masih dibayar? Berarti kamu juga berdusta sama saya, karena bicaramu maluku sudah besar”.\nTarsonggot si Monica umbege hata ni simatuana i alai ndang pola didok manang aha.\nDung sahat nasida tu huta, disungkun si Monica ma simatuana i manang aha umbahen ndang olo pajumpang dohot si Benget, alai ndang olo ama ni Benget paboahon jala si Monica pe ndang pola olo manohot simatuana i. Mabiar sotung hansit rohana.\nDi sada tingki mamolus ma sada ina nambalu huhut dipangke jas ni nahinabaluhonna hian. Bah tung sai diingot inanta an do huroha amanta i umbahen pola dipangke jas tininggalhon ni tungganedolina i, ninna rohana. Gabe marningot ma ibana tu tunggane boruna naung marujung ngolu uju metmet dope si Benget dohot ibotona i. Dirimangi ma tingki mangolu dope ina ni si Benget sahat tu parmondingna. Tarsunguul ma angka parniahapanna pature-ture si Benget dohot ibotona sahat ro di dung mabalu ibana.\nHupangke ma jolo, tahe pahean ni ina ni si Benget on mandaoni siholhu ninna rohana huhut dibuat kebaya ni Nai Benget nahinan. Tarsonggot ma si Monica manida simatuanai alai ndang barani mandok dia, angka halak namarnida pe gabe didok ; Bah… dung mulak ama ni Benget manopot anakna i nunga gabe adong dua ni rohana, angka ninna be.\nSai manginongi roha ni si Monica marnida pangalaho ni simatuana i gabe ditelepon ma si Benget asa mulak jolo tu huta. Hatop do ro si Benget jala dialapi dohot ibotona dohot laena sian Dolok Masihol. Marpungu ma nasida dibagas ni amana i, dipatorang si Monica ma manang ala ni aha umbahen pola ditelepon si Benget asa mulak. Dihabaranihon iboto in si Benget ma manungkun amana i manang ala ni aha umbahen sai songon na gondok rohana. Leleng ama ni Benget hohom huhut mamingkiri manang aha dohononna mangalusi ianakhonna i. Diuduti si Benget ma sungkun-sungkun ni ibotana i.\n“Apala aha do huroha umbahen songon i margundokpong Bapa?”\nDialusi ama ni Benget ma : “Metmet dope ho dohot ibotom nunga monding inongmu, jala hutaon do marhansit-hansit sahalakhu pature-ture hamu sampe pinahuta ibotom, dohot ho hupasingkolahon sampe dapotmu nasininta ni roham. Hape so boi diantusi rohamu nadibagasan rohangku”, ninna Ama ni Benget tu anakhon na i.\nMarsiberengan ma si Benget dohot Iaena. Morot ma si Tumpak lae ni si Benget ai dihilala rohana ndang talup dohot ibana mangangkupi simatuana manghatai angka sisongon i. Tumagon ma tahe lae si Benget dongan ni amang on manghatai unang pola songon na subang, ninna rohana huhut hehe ibana laho morot. Alai digora ama ni Benget ma helana i : “Boasa laho hamu ala hudok songon i?. Ai na so dietong hamu do natuatuamuna ahu?”\n“Ndang talup among dohot ahu manghatai, dumenggan ma lae si Benget dongani hamu”, ninna si Tumpak mangalusi simatuana. Muruk ma Ama ni Benget tu helana i: “Ai sai pintor asing be do dirajumi rohamuna. Ninna rohamu do huroha na naeng mangoli ahu. Aut sura na mangoli hupingkiri nunga tibu ahu mangoli, ai metmet dope si Benget dohot ibotona marujung ngolu ni simatuam nahinan. Alai nahudok songon on do. Nunga godang hepeng ni si Benget jala nunga adong jabuna di dolok-dolok, hape huta on ma hatubuan dohot hagodanganna, alai laos so dipingkiri do anggiat unang hatinggalan huta on sian angka huta na asing”, ninna Ama ni Benget tu anakhon na i.\nDung rampak si Benget dohot laena i, dipatolhas Ama ni Benget ma na di rohana; “Nasailelengon hutaon do didadang ari ditinggang udan laho pagodang-godang hamu. Hutaon do marsadasada bulung anggiat boi hamu marsingkola. Dang huhapian angka namaulibulung na tong-tong rap dohot inantana di siulubalang ari holan pagodang-godang hamu nadua. Dapot do tutu nasininta ni roha. Gogo ni tanonta dohot tangiang ni hutanta on do umbahen boi hamu dapotan ampapaga nalomak huhut papungu pansamotan diluat ni deba. Nuaeng nunga suda napu ni tano dohot gogona tu hamu uju marsingkola hamu, hape lupa do hamu tu huta on, gabe dolok-dolok na di tano sileban do dipature hamu. Hea do tarjaha ahu di ribak-ribak ni surat kabar na tongon saput ni gulamo tarsurat GEBU MINANG (Gerakan Seribu Minang). Huingot ma hamu naung didok halak mamora di tano parserahan. Aut ma nian olo hamu na diparserahan i patupahon songon binahen ni halak Minang i”.\nTarsonggot si Benget mambege hata ni amana i. Dang dirimpu rohana sahat tu songon i pingkiran ni amana. “Nunga huantusi among na diroham i, alai na maol do dapot songon i di halak hita. Alai nang pe songon i hupatolhas pe tu angka dongan na diparserahan”.\nSaut do dipatolhas si Benget panghataionna dohot amongna i tu donganna diparserahan jala suman do diroha ni nasida hata ni ama ni Benget i. Ditahi nasida ma mangula adaran na adong dihuta jala dipapungu ma hepeng dung tangkas dietong nasida manang sadia sipatupaon laho patulus sangkap i. Diojur nasida ma si Monica nioli ni si Benget mulak tu huta asa adong manguluhon angka na dihuta anggiat tulus sangkap paturehon parngoluon ni angka natinggal di huta tarlumobi angka naumposo naso sanga marsingkola tu singkola natimbo.\nMarparbue tu nauli do tutu binahen ni angka anak pangaranto i dipadomu tu habisuhon dohot haburjuoan ni si Monica. Ringgas do angka natorop rap dohot angka naposo mangula, suang songon i nang angka anak sikola pareak hapistaron.\nDung tulus ture pangabahan ni ngolu dohot haringgason ni natorop si huta ni si Benget i, marpungu ma angka natuatua marsangkap asa bulangbulangan nasida si Benget dohot niolina si Monica suang songon i nang angka anak pangaranto namangurupi sangkap nasida peture hutana i. Dang lipe sian roha nasida dipambahenan nadenggan gabe boi sahat hamajuon tu huta nasida. Dititi ma ari, diontang ma dohot angka hombar balok jala dipampe ma marga ni si Monica songon marga ni ina ni si Benget. Dipalolo ma ulaon mardongan gondang sabangunan pasahat BULANGBULANG SILIMA ODOR tu si Benget dohot tu niolina si Monica naung samarga dohot ina ni si Benget.\nNovember 16, 2007 tanobatak\n27 respons untuk ‘PARSORION NI AMA NI BENGET 3’\nHappy ending thank you banget and sangat surprise\nCerita yang sangat menarik dan bersifat membangun, sai adong ma muse akka cerita si songon on alana boi gabe parsiajaran diakka naolo mangalehon roha lao martabe ( marsipature hutana be )\nSai Parrohahon hamu angka hutanta i unang hatinggalan.\nPANAHATAN TAMBUNAN berkata:\nAh………anggo roha i nian. Alai holan angan-angan do na adong. Godang do ide, alai mangulahon ma na maol. Tarlumobi ma dos ni roha. MAOL DO PA SADA ROHA, ala na GODANG DO PAR ROHA SADA.\nSai anggiat ma tujoloanon ro na burju songon inanta ni si Benget na so benget i.\nBravo turi-turian, Horas Mauliate-Parlopes Tambunan\nSebuah cerita yang sangat menggugah, kompleks (lucu, konyol, real …) dan sangat bagus. Salut buat amang Siahaan, Mauliate\n@ Panahatan Tambunan.\nDang nasai ingkon sonari boi pasauton sada ni roha,alai molo sai laho roha paturehon,sai adong do muse dalan patulus sinangkap ni roha.\nTrims atas pujiannya yang selangit.\nTapi tinggalkan pujiannya untuk orang lain 😀\nIma tutu, sai anggiat ma taingot laho pamajuhon akka hutata be. marsipature hutana be 😀 Horas! Mauliate godang di hamu.\nDesember 6, 2007 at 6:23 pm\nMarudut p-1000 berkata:\nAmang Bonar Siahaan, tung masai tabo hian manjaha turi-turianmunaon. Salut do au mamereng hamu, atik pe nunga matua alai tong do olo mangalean perhatian to aka naposo melalui interneton. Marpangajuma hamu tu au alani marpasir-pasirdo hata batakku, mauliate, horas.\nDesember 7, 2007 at 10:54 am\nSELAMAT TAHUN BARU UNTUK SEMUA PENGUNJUNG BLOG INI.\nSEMOGA THN 2008 PENUH DENGAN KEDAMAIAN DAN PENUH\nBERKAH DARI TUHAN KITA YANG MAHA PENGASIH.\nJanuari 7, 2008 at 3:33 am\nTumpak Silalahi berkata:\n*** Bah .. Horas muse 🙂\nJanuari 12, 2008 at 5:13 am\nNaburju ma ate parumaen ni Amani Benget on, Aut sura boru batak tulen ni, ra hatop do sada roha mangulahon akka nadenggan di bona pasogit.\nHoras ma di hamu Tulang Siahaan.\nSian ahu tubuni baru Siahaan sian Hinalang, Dolok Tolong, Balige.\nDitunggu cerita selanjutnya untuk mengugah hati para perantau yang lupa akan kampung halaman.\nFebruari 15, 2008 at 4:44 am\nHorasma nang dibere Anson Simanjuntak.\nMauliate ma di resfon mu,jala sai anggiat ma tutu unang lupa angka anak ranto nasian hitaan paturehon angka hutana be.\nMolo dung adong insfirasi nigurithon pe di website on.\nMolo naeng botoonmu didia ahu maringanan jaha di sosok dan perilaku naadong di blog on.\nFebruari 16, 2008 at 5:30 am\nTumpak Silalahi yang I berkata:\nMaret 19, 2008 at 7:06 am\nHoras, juga tano batak. Maju jaya\nMaret 20, 2008 at 12:54 pm\nErikson Hutahaean berkata:\nHoras ……mauliate Tulang…..Sai anggiat ma nian akka pangaranto na di luat silebannan ro tu hita an pature2 huta an lam tu nadumengganna\nMei 1, 2008 at 6:31 am\nHoras di dongan tubu\nSadarion dope sahat tu ahu barita naung di BULANGBULANG SILIMA ODOR si Benget dohot tu niolina si Monica naung samarga dohot ina ni si Benget.\nBoha bahenon ma hudok siala parhuta di punsu ni dolok Parrabian Aekbolon do ahu, susa do sahat barita siala porsuk ni dalan.\nAut ma nian sahat tu ahu barita so dung diulahon hian dope namambulang-bulang i, dohononku do tu ama ni Benget dohot tu si Benget, asa jolo mamampe goar Ompu ….. Ama ni Benget jala goar Ama ni….. si Benget dohot goar nai …. si Monica, ima nagabe dongan sagoar nasida sian ianakkon ni si Benget.\nHulompit nama tanganhu marhite pangidoan : Tuan Mauli pahompu si Somba Debata, marhuta di Paindoan\nNunga sahat sude angka nauli ditumpak amanta Debata, tulus ma luhut pangidoan.\nTuhan mamasu-masu hita saluhutna\nmarcyus siahaan/ op inamora\nsd/tm/dm sundut 13\nOktober 17, 2008 at 5:17 pm\nHoras ma nang di Ompung pardolok parrabian Aek bolon.\nAhu sundut pa 15 hon sian SOMBA DEBATA, ala ni i do umbahen marompung ahu tu hamu.\nAi ditanda ompung do tahe Paualu(santabi) ? huhilala solhot do hamu tu nasida, jala tangkas do ditanda ibana ahu ai di Siboruon do ahu maringanan.\nBoha roha ni Ompung,dos roha tabahen ma goar ni Ama ni Benget i Ompu Rintar Mauli Tua ? Jala si Benget gabe Ama Rintar Mauli Tua ? Suman do goar i pampeonta diroha ni Ompung?\nMolo naeng berengon ni Ompung gombaranhu, klik ma di SAYA CINTA BUDAYA BATAK na adong di blog on,atik naung hea do hita pajumpang.\nHoras ma di Ompung,jala nunga marhasohotan tahe Ompung? Molo dang marhasohotan dope adong do anggi ni si Monica naso muli dope,goarna si Marsyelus Putri Bange….hehehehe…\nSahalinari hudok tu Ompung, HORAS.\nOktober 18, 2008 at 2:03 am\nHoras ma tutu\nToho nidok ni pinompar di daompung, siala ompung didok ho manjou ahu. sd/tm/dm sundut 13 jelasna ima, Somba debata/ Tuan mauli / Datu martahuluk sundut pa 13 hon sian SOMBA DEBATA . Siala na huboto do do di siboruon umbahen hubahen dolok parrabian aekbolon siala tangkas dope huingot huta hatubuan dohot tano hagodangan s.d umur 10 taon). Tingkion sahuta dohot si Dumoli + Sinthon\nMar Bapa Tua do ahu Tu Paualu (no,8 sian sa ama) tegasna Ompung ni amonghu no.5 Ompung ni Bapa Tua i No.4.\nNunga mansai suman jala uli goar Rintar Mauli Tua ni riritmi, satolop ma ahu disi. Musengani goar Rintar do panggoaran ni damang dohot dahahang. Marboa-boa ma nian hasuhuton bolon andigan ma pampeonna,\nUmmuli nama di rohangku si Marsyelus Putri Balige i tapaorohon tu angka pahompu, alana ulaonku siganup ari MC do (marompa pahompu/momong cucu)\nAsa boi hita lumambas manghatai, molo suman diroham, pangido ma alamat e’mail hu tu parhobas ni blog on\nDidongani jala dipasu-pasu Tuhan ma hita tong-tong\nOktober 19, 2008 at 4:23 pm\nGerfandi Siahaan berkata:\ntergugah do ahu manjaha sarita on, nga nisadaran be hape naung ni sedot gogo ni tano na di huta niba sandiri. sonari porlu pikkiran bao ma asa napu muse tano na dohuta i????\nOktober 29, 2008 at 7:46 am\nHoras di Ompung par dolok Parrabian Aek Bolon.\nSotung hansit roham Ompung ala leleng hutanggapi boa-boa ni Ompung on, antusi Ompung ma, sipata adong kegiatan sahat tu luar ni TOBASA gabe dang adong tingki manjaha blog on.\nPahompunta sian anakta si paidua si Rintar do goarna,jala ama Rintar ma ibana nangpe boru sileban parumaenta i.\nMolo tu si Dumoli maranggi do ahu ai anak ni amang-uda do i (dua do Among hu martinodohon), jala molo tu si Sinthon marompung do ahu (nunga marondok-ondok ompung on sian hami angka pahompuna nang pe poso ibana…..).\nBereng ompung ma di SAYA CINTA BUDAYA BATAK e’ mail hu asa sian i hita gumodang marsarito,sotung muruk maon angka pengunjung ni blog on ala angka pribadi hita manghatai.\nPasahat tabeku tu Ompung boru molo mangolu dope ate ompung.\nSian ahu pahompum\nhamu angka boru halak hita, tiru hamu pambaenan ni si MONICA on ate? umburju halak jawa sian hamuna……\nMaret 26, 2009 at 10:58 am\nBulus Sianipar (Ama Martin) berkata:\nHoras ma di hamu Amang Bonar Siahaan. Songon halak batak naung tubu di pangarantoan iba (P. Siantar) tung mansai las do roha bergabung di forum on, lumobi dung jinaha nonang muna on. Gabe boi do dapot niba hinauli ni bahasa batak i di bahen hamu. Sahali nai, ganjang ma umur muna amang asa adong hamu na boi mambahen panorangion taringot “habatahon” lumobi ma tu angka genaerasi muda. Horas.\n@Bulus Sianipar (Ama Martin)\nNahea do ahu di Jakarta jala laho tu puncak diboan dongan, hubereng di inganan i dang pola adong na istimewa…..hape sai marsigulut pajongjong bagas (villa), gabe hurimangi angka naposo pangaranto na sian hitaan na soolo pature hutana, ido mambahen tubu roha manggurithon turiturian on atik tung adong namangharingkoti hutana.\nFebruari 22, 2010 at 11:53 am\nhoras nainggolan berkata:\nhoras ma di hita saluhutna sai jaga hamu ma hutantai asa boi dope berengon ni aka ketturunanta ate\nJuli 8, 2010 at 10:50 am\nDebora Sitohang berkata:\n7 kata diatas yg saya alami tatkala membaca turi-turian ini,saya tunggu karya bpk lainnya ya.Jb.\nHoras ma nang di hamu.\nHira na hea hubege goarmon…..atik ditanda hamu do Lumban Uruk\nOktober 9, 2010 at 2:09 pm\naku baru dapat info mengenai adanya cerita ini dari Pdt Herland Hutahaean… Setelah kubaca,aku jadi tertawa-tawa sendiri… eh tahe… songon i ma hape hita halak Batak on… dang huboto mandok, manang simatua ni si Monika do na pa-kolot-hu — dang boi hinsa mangihuthon perkembangan zaman/hamajuon, manang si Monica na so olo marpanungkun, manang si Benget na so ra mangajari parsondukna?? Na pasti masa do angka kesalahpahaman si songon i, molo so adong ‘komunikasi’ na tenggan.. alai mauliate ma, “happy ending” do hape turiturian on… anggiat ma sai jumpang angka na happy ending di tano Batak tu jiloan on. I’m proud to be Batak… karena BATAK ITU KEREN… Sayangnya lompatan peradaban Batak dari “inward looking” kepada “outward looking” terkadang terjadi terlalu cepat, sehingga sebagian yang tak bisa menyesuaikan diri menjadi teralienasi di tengah pesatnya perubahan dunia ini… Ditunggu Amang SIMA cerita-cerita selanjutnya… Horas!


Jamita Evangelium 23 Juni 2019, I Dung Trinitatis: Ngolu na marhabadiaon di jolo ni Debata (Pang 22: 12-17) Pelita Batak Online\nHamu angka dongan,\nDi Minggu Parjolo Dung Trinitatis sadarion, di na tapabagas panandaionta di Hadirion, Ulaon nang Lomo ni Roha ni Debata di ngolunta, ndang dienet jamita sian bagian bona ni Surat Pangungkapon ni si Johannes na tinongosna tu angka huria di Kota Epesus di Asia na metmet uju mangadopi paarungkilon bolon panghorhon ni pangalaho ni Kaisar Domitianus na mamaksa angka siihuthon Jesus asa mansoadahon Jesus, asa mansohot manomba Ibana molo naeng peopon nasida ngolunasida. Jala ndang na sian bagian tonga dohot andorang so ujung ni suratna i. Alai sian bagian parpudi si Surat Pangungkapon i do.\nIa di bagian bona disosoi Yesus Kristus Birubiru ni Debata naung monang i do angka ruas ni huriaNa i asa muba sian angka hahuranganna be (ida Pangungkapon bindu 2-3) asa unang ro Ibana manguhum nasida, baliksa asa martua.\nIa na di bagian tonga, marhite marragam - isara patorangkon dia tongon jala na naeng masa di banua ginjang, banua tonga on dohot banua toru - disosoi angka huriaNa i asa martahan ro di ujung tung beha pe dokdok ni parungkilon tinaonnasida/na taadopi di portibion ala ni Kristus (ida Pangungkapon 4-16), ai monang do Debata, talu Sibolis, jala pamonangonna angka na martahan ro di ujung (Pang 4-16). Jala di bagian andorang so bagian ujung ni Surat Pangungkapon on dipabotohon do na tibu ma ro hadadabu ni harajaon ni na palindaklindak nasida, pola didok di bagasan hitungan jom (ida Pangungkapon 17-18).\nTangkas do hamomonang ni Anak ni Birubiru i dohot hamomonang ni na togu hasatiaonna tu Jesus Kristus. Tangkas hatatalu ni Sibolis i (Ida bindu 19-20). Di bagian andorang so pangujung ni surat i dipabotohon hasasalpu ni portibion on, dohot haroro ni Tano dohot Huta Naimbaru sian banua ginjang (Ida Pang 21: 1-22: 5).\nAlai apala di bagian parpudi situtu digurithon panurat ma Tona parpudi ni Tuhan Jesus Kristus tu angka HuriaNa i, ndang holan tu angka huria na adong di Asia na metmet di abad parjolo, alai dohot do tu angka huria di portibion nang dung i, sahat tu nuaeng on. I ma na adong di ayat 6-21. Sabagian sian isi ni Pangungkapon 22: 6-21 i ma ayat 12-17 dipillit gabe turpuk jamita tu hita angka ruas ni HuriaNa di abad pa-21-hon.\nDia ma impola ni ayat 12-17 i? Na mangihut on ma:\ni. Barita taringot tu ise Jesus Kristus i (Ayat 13 dohot 16). Mansai ringkot do on, ai i do ojahan ni hagogoon ni tonaNa.\nii. Barita taringot tu Ton ani Jesus Kristus tu angka huria (12, 12-15 dohot 17).\nDuansa mansai ringkot di hita angka siihuthon Ibana di partingkianta nuaeng on, di hinahatop ni parmuba ni parngoluon di era Revolusi Industri napaopathon on na mambahen bahat situtu hamubaon di ngolu, na boi mambahen manghilala hita angka siihuthon Jesus na so tarbahen hita mangadopisa. Sada-sada ma taida:\nNaparjolo (ayat 13, 16), ise do Jesus Kristus i? Di ayat 13 tolu hali didok taringot tu ise Ibana dohot hata na dos lapatanna. Dia ma i? Ibana do Mulana dohot Punsuna (Gorik: to alpha dohot to Omega: τὸ ἄλφα καὶ τὸ ὦ), Naparjolo jala Naparpudi (Gorik: ho protos dohot ho eschatos, ὁ πρῶτος καὶ ὁ ἔσχατος, Bonana jala Ujungna (Gorik: he arche dohot to telos, ἡ ἀρχὴ καὶ τὸ τέλος). Di hata Gorik sai dipangke do artikel ni kata benda laho patuduhon horong dia do kata benda i, i ma to (τὸ) tu horong Netral, ho (ὁ) tu horong Maskulin (baoa), jala he (ἡ) tu horong Feminim (borua). Di ayat 13 on, tu hata Ibana do "Mulana nang Punsuna" dipangke panurat do horong Netral, tu hata "Naparjolo dohot Naparpudi" dipangke horong Maskulin (baoa). Alai tu hata "Bonana dohot Ujungna" dipangke horong Borua dohot Netral. Patuduhon kesempurnaan dohot inklusivitas ni Jesus Kristus i do Ibana. I do Jesus Kristus Tuhanta i.\nDung I, di ayat 16 ditambahon dope pabotohon ise Yesus Kristus i, i ma urat dohot marga ni si Daud nang bintang sipaias na marsinondang. Ibana do raja sian pomparan ni Daud. Jala ibana do Bintang na paias angka na ramun. Ibana do naung manesa dosa ni angka na porsea di Ibana.\nNapaduahon, tona ni Jesus Kristus naung dipatorang haiseonNa i, i ma "Bona dohot Ujung", mansai tangkas do digurithon di ayat 12 dohot 14-15. Adong tolu tonaNa, i ma\nMamboan upa di haroroNa na tibu (ayat 12).\nDiharoroNa i boanonNa ma rap dohot Ibana upa (Gorik: mistos, μισθός) tu ganup hombar tu na niulana (Gorik: ergon autou).\nDi ayat 14-15 dipatorang ma dia upa i.\n1. Dua do upa i, i ma: Hatuaon dapotan huaso parjambar di hau hangoluan jala masuk tu bagasan huta Naimbaru Siboanon ni Debata tuat sian banua ginjang i.\n2.Patorangkon tu ise i dipasahat? I ma tu angka na paias abitna (Gorik: stola); alai ndang diloas masuk, di ruar halak angka na so badia.\nDigombarhon dohot onom hata do angka na di ruar i, i ma: (i) angka biang, (ii) siulahon rasun, (iii) sipatupa parmainan, (iv) pamunu, (v) sioloi na so Debata, dohot (vi) sipanghaholongi jala sipatupa gabus (Gorik: hoi kunes, hoi pharmakoi, hoi pornoi, hoi phonies, hoi eidololatrai,dohot pas philon kai poion pseudas).\n3.Joujou asa masuk tu huta na tuat sian banua ginjang i. Joujou masuk on ndang holan disoarahon Jesus Namonang jala na naeng ro mamboan upa io ndang holan tu panurat ni Surat Pangungkapon on, alai tong do disoarahon panurat Johannes tu angka na manjaha joujou i, i ma angka siihuthon Jesus di marragam inganan mamungka ujung ni abad naparjolo i.\nSangkapna i ma: "Asa maus nasida di basabasa aek hangoluan, jala marhagiot tusi."\nBoasa ma nuaeng mansai ringkot hita mananda Jesus Kristus na mandok na tibu ma Ibana ro mamboan upa tu angka na martua, i ma angka na paiashon paheanna, na so mangulahon angka ulaon na onom i, i ma angka na badia?\nBoasa ma nuaeng dijouhon Ibana tu hita asa marhite na paiashon paheanta masuk ma hita tu huta siparoon ni Debata sian banua ginjang tu angka na satia tu Ibana?\n1. Suraon do ala timbo pangunjunan di hita manadingkon Jesus?\n2.Suraon do ala lam dokdok nuaeng taadopi elaela ni portibion laho manait hita tu ngolu na so marhabadiaon, gabe ndang ias paheanta?\n3.Suraon do ala ndang aktif hita mangalaho angka elaela ngolu na boi mambahen hita di duru/di balian ni huta na manongtong i uju ro Ibana muse?\n4.Suraon do ringkot tong dijouhon tu hita asa ro ma hita, masuk ma hita tu Ibana dohot tu huta na naeng paradeonna di angka na porsea i di haroroNa paduahalihon?\n5. Suraon do ala ndang ringgas be hita jala ndang hiras rohanta manjouhon asa olo halak ro tu Tuhanta Jesus i, asa unang gabe di duru harajaon ni Tuhanta na manongtong i nasida?\nManang beha pe pangarimangrimangonta tu limansa sungkun-sungkun i, mansai ringkot do ingkon lam tatanda Tuhanta i, Bona dohot ujung, asa ringgas hita angka naung pinaluaNa i nang di tingki on mangolu di bagasan habadiaon, marpahean na ias, asa unang nuang nang di ujungna gabe angka na di duru hita. Baliksa ingkon na dijou jala na mangalusi denggan joujouNa tu hita asa ro ma hita tu Ibana.(*)


Torsa 02 | ULTOP ULTOP\n2. Ompu Raja Mallehuan dohot jolamana\nAdong ma najolo sada halak, namorgoar Guru Manontang Diaji, dua do anakna. Ia goar ni anak sihahaan i Ompu Gumara Tunggal, jala goar ni na tinodohonna Ompu Raja Mallehuan do. Dung magodang daging ni nadua halah i, ndang diboto nasida manang aha ruhut ni siulaon tu balian ia so holan na mansoanso mangadangi huta ni deba. Mornida porange ni anakna i, Guru Manontang Diaji marsak ma rohana. Alai dipangolihon ma anakna nadua i, jala mamintor dipajae, anggiat tung mambahen di ibana, diboto siulaonnasida be, ninna rohana.\nHape dung morripe nasida jala morianakhon, lam mago rohanasida taringot tu pangulaon. Jadi tubu ma godang bada di porsaripeon nasida i; ia mangan torop, mulaulaon so sadia. Alai jomotjot ma porsalisian i masa di porsaripeon ni Ompu Raja Mallehuan. On ma alana; Ia tarsor ibana manganhon sipanganon na gabe di porhutasadaanna, na so dung do hea disarihon rohana anakkonna, sai mamintor sun do disohali. Alai anggo hahana i ndang songon i. Molo diseat halak manuk manang babi panganonna, sai diboan do namargoarna tu huta tomutomuan ni anakhonna, hira ditaonhon do so dipangan asal manarihon anakhonna.\nMornida i jolma ni Ompu Raja Mallehuan jotjot ma songon rautpornabung pamerengna tu dongan saripena i; mangalehon sipanganon pe ibana tu dongan saripena i nunga sai mordongan bada dohot ungutungut. Mornida i Ompu Raja Mallehuan jotjot ma ibana piripirion jala mangonai tangan, jala mangasup hatana mandok ingkon paulahonna jolmana i tu amana. Na malo do boruboru i mangotapi rimas ni harajaanna. Agan pe boru ni porhurangan ibana hira boru ni raja do morroha. Ai molo piripirion dongan saripena i, ndang dialo, dipasurut tagonan dirina laho tu toru; jala ia dung mombun laga ni dongan saripena i dipabasar ma pangalahona mandapothon, jala nanget didok hatana paingot ibana mandokkon mulaulaon unang tubu bada di nasida; huhut morroha panganjuon.\nNdang pola sadia leleng nai morhorja ma Ompu Gumarang Tunggal, jadi rap manortor ma paniarannasida be di pogu ni alaman. Portortor nasumurung do paniaran ni Ompu Gumarang Tunggal, pola sude angka paninondur patuluttulut ponortoranna; ai manang dompak dia dipapeol dagingna dompak i do meol daging ni paninondur i. Jadi sai morsuraksurak do halak paidaidahon.\nAlai anggo jolma ni sianggian i ndang songon i, balik tahe paninondur i pahatahata panortoronna. Umbege reherehe ni na torop Ompu Raja Mallehuan marsak ma rohana. Alani i ditahi rohana ma ingkon saut paulahonna jolmana i ia dung morujung horja nasida.\nDung sidung mata ni horja idituhor Ompu Raja Mallehuan ma sada anak ni babi. Dung sun dipauli sipanganon i, disungkun jolmana ma ibana manang na tudia do ulaon ni sipanganon i bahenonna. Jadi didok ma, “Panganon ni amanta do i boanonta, ala naung malelenghu langkanta so hea mebat tusi.”\nAlai umbahen na songoni didok, halus ni pandokna do i asa mangela jolmana i do asa laho; ai tung sura sian runtus didok hata i, ndang tagamon olo jolmana i laho. Burju roha ni jolmana i, diboan ma sipanganon i tu amana, jala tama nasida udur songon na laho mebat. Hape dung ro di huta ni simatuana i nasida, so jolo disungkun simatuana dope tua ni sipanganon binoannasida i, pintor didok ompu Raja Mallehuan ma hatana songon on, “Gomgom dihamu ma jolo borumuna jala lehet ajari hamu ibana asa morsangap uluna diida,” ninna. Jadi dialusi simatuana i ma helana i, “Ba dia huroha badamuna, umbahen na songon i pandokmuna? Ua tung masialusan ma hamuna jolo asa tinangi.”\n“Ndang dia alana, na i dope porturena di rohangku,” ninna helana i.\nDung i mangalusi ma jolmana i, songon on, “Oe, ale anak ni rajanami! Husarbut ri gok tanganhu molo huida pangalahom na roa on, gok rohangku. Songon i ma hape bisukmu paulah ahu tu amanta i. Ua turpuk ma jolo, goar manang aha hea hubahen na tau haurahonmu dung dialap ho ahu; adong dohononmu dung hea hubahen tihasmu manang utang husuan sopamotoanmu?\nMolo tung adong nian nahumurang parangengku dompak ho, nanget do ahu nian paingotonmu di tonga ni jabunta. Molo so huoloi podam, tama patubegehononmu tu dongan sabagas manang tu dongan sahuta asa ro nasida paingot ahu ia tung majogalhu ahu morroha. Anggo i soadong huboto nahuula na tau hailaon di ho, tung pangansion bahenonmu paulah ahu. Molo tung nasintong do nuaeng pambahen mi di roha ni angka amanta on, hodonghodong sitindangi, hudok pe hatangki roham do na mamilangi tu na niulahonmu. Ai pat ni gaja do tu pat ni hora, anak ni raja do ho jala pahompu ni namora.\nAlai anggo lea ni roham do i moradophon ahu, ala pogos hulahulanta i di son, ala so sadia pauseang lehononna tu ho di horja i, ba mangarupa pe roham disi, asal ma unang dohot uhum mangarupa.\nDung i anggo taringot tu hamaloon manortor, atik na i pingkal ni pusupusum, bege ale! Ndang sada singa hajolmaon di panompa ni Debata, sai timbangi di roham, rap sigurbahulu do ho dohot hahanta doli i. Holan timus ni halak do dianggoihamu, ndada na manuan haurahon! Natutu do nahudok! Hahanta i sai adong do diboan tudutudu ni sipanganon na nilehon ni halak di nasida (tomutomuan) di anakkonnasida; alai anggo ho sai holan papanganpungus do roham, ndang disarihon ho anakkonmu!\nAlai songon i pe pangalahomi, ndada binolongkon ho manang so nilehon mangan, ia adong na huomo, sai rap manganhon do hita. Angkup ni i, ia muruk pe ahu sipata tu ho, ndada na mambahen mago ahu di ho disi, namambahen adong do. Ai ndang tarbahen iangiang tu dongan torbang molo soada niula. Nuaeng pe, ndada sai ture iba mortudosan; ai molo humurang parangenghu dompak ho, i ma sianjuonmu songon ahu na tongtong manganju ho. Sahithu do nian na so rohami mulaulaon, alai morbehabahenon do rohangku disi; ai molo i na ro apala tarpasiding. Ai parindahanan do na jadi muba; alai anggo uhum dohot holong ni roha tu dongan saripe apala tarpaubauba, umbahen didok porende namalo: Na tinapu salaon, salaon situatua; tar beha pe pangalaho ni dongan saripe, ingkon lehet do masipauneunean, asal ma adong dongan sarimatua.\nBeha do tagamon roha ni Ompu Raja Mallehuan umbege hata ni jolma na i? Dipasuang do rohana tu bagasan jala dapotan sipaingot ibana morhite sian i. Holan on ma didok, paboa unduk rohana, “Na mortua do ahu dirohangku, ale boru ni tuannami, ala malo ho manganju parangenghu. Ipe sai sarimatua ma ho paihutihutonnami. Nuaeng pe, sude pangalahongku nahurang i sesa ma i sian roham!\nPaukpauk hudali, pagopago tarugi; ndada na tading molo niulahan, ndada na sega molo pinauli.\nAsa simbora mula tubu ma tu simbora mula jadi; di sude parangengku na humurang i dompak ho, apala jora ma ahu mambahen na songon i sahali nari. Gabe ma hita jala sarimatua!”\nDung sun nasida na masitariasan i, dipadenggan simatuana i ma nasida, didok ma: dangirdangir ni batu ma hamu pandakdahan ni simbora; sai na gabe do hamu jala sarimatua molo hamu masioloan jala morsada roha!”\nDung i dipaborhat ma nasida tu hutana. Olat ni i sonang ma porsaripeon nasida di hangoluan on, ai nunga masioloan nasida jala morsada roha, umbahen laos diehet halah hata i rasirasa sadarion:\n“Olo masiolooloan songon na nidokni Ompu Raja Mallehuan.”\nNienet sian: Guru Lukas Hutapea, “Torsa-Torsa Ni Halak Batak”, Departemen P&K, 1979,


Berlian na Mansai Uli na Dipatudu di Botswana Consumer Fair 2016\nJAHA DI BAGASAN HATA Afrikans Albania Amhara Arab Armenia Azerbaijani Azerbaijani (Sirilik) Basque Batak (Toba) Bolanda Cheska Chichewa Chitumbuka Chol Cina Kanton (Disederhanakan) Cina Mandarin (Disederhanakan) Cina Mandarin (Tradisional) Denmark Esti Galicia Georgia Hausa Indonesia Inggris Italia Jawa Jepang Jerman Katalan Kinyarwanda Kirghiz Korea Kreol Haiti Kroasia Lingala Lituavi Magyar Malagasi Malayalam Melayu Myanmar Nahuatl (Huasteca) Ndebele (Zimbabwe) Norwegia Polski Portugis Portugis (Portugal) Prancis Rarotongan Rumania Rundi Rusia Sepedi Serbia Serbia (Romawi) Setswana Shona Sinhala Slovak Sloven Spanyol Suomi Swahili Swedia Tahiti Tatar Telugu Thai Tigrinya Turki Ukraina Valencia Vietnam Xhosa Yoruba Yunani\nBerlian na Mansai Uli na Dipatudu di Botswana\nBotswana, i ma inganan pertambangan berlian na umbalga di portibi on. Mulai tanggal 22 sahat tu 28 Agustus 2016, angka Sitindangi Ni Jahowa na disi patuduhon marragam berlian na mansai uli di Botswana Consumer Fair. Berlian na didok disi, i ma angka sijahaon na marisi hatorangan sian Bibel, situs web jw.org, dohot angka video na boi mangurupi keluarga asa martua.\nLomo do roha ni angka natuatua dohot dakdanak mangida video Gabe Aleale ni Jahowa, na paboahon cara mangulahon poda sian Bibel. Godang do na mangido angka video na tabahen, alana adong do pigapiga video na mamangke bahasa Setswana, bahasa na dipangke di Botswana.\nGodang do na ro sian marragam inganan di luat i. Dijalo nasida ma hirahira 10.000 sijahaon jala adong 120 halak na olo marsiajar Bibel. Godang do na mamuji ulaon on, ala diida nasida rap saulaon do angka Sitindangi sian huria bahasa Inggris dohot huria bahasa Setswana.\nTingki diparrohahon menejer ni acara i ulaon ni Sitindangi Ni Jahowa disi, dilehon ma hadiah tu Sitindangi Ni Jahowa.\nBoi do dilului hamu laho patangkashon taringot hami dohot haporseaon nami, jala mandapot alus ni sungkunsungkun Muna sian Bibel.\nMamboan Angka Sijahaonta tu Kongo


Boasa Adong Marragam Terjemahan ni Bibel?\nJAHA DIBAGASAN HATA Adhola Afrikans Albania Amhara Arab Armenia Aukan Aymara Azerbaijani Azerbaijani (Sirilik) Baoule Batak (Karo) Batak (Toba) Biak Bikol Bislama Bolanda Bulgar Cebuano Cheska Chichewa Chitonga Chitumbuka Chiyao Chokwe Chol Chuvash Cibemba Cina Mandarin (Disederhanakan) Cina Mandarin (Tradisional) Cinyanja Citonga (Malawi) Dangme Dansk Digor Drehu Efik Esti Ewe Farsi Fiji Fon Ga Garifuna Georgia Guarani Gun Hausa Heber Hiligaynon Hindi Ibanag Igbo Iloko Indonesia Inggris Islan Isoko Italia Japang Jawa Jerman Kabiye Katalan Kazak Khmer Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kisonge Kongo Korea Kreol Haiti Kreol Mauritius Kreol Seychelles Kroat Kurdi Kurmanji (Sirilik) Kurdis Kurmanji (Kaukasus) Kwangali Kwanyama Latvi Lhukonzo Lingala Lituavi Luganda Lunda Luo Luvale Magyar Makedonia Malagasi Malayalam Malta Mam Mambwe-Lungu Mapudungun Marati Maya Mazatec (Huautla) Mbunda Melayu Myanmar Nahuatl (Guerrero) Nahuatl (Huasteca) Nahuatl (Puebla Utara) Ndebele Ndebele (Zimbabwe) Ndonga Nepali Ngangela Nias Niue Norsk Nyaneka Nzema Oromo Ossetia Otetela Pangasinan Papiamento (Aruba) Papiamento (Curaçao) Pijin Pulopulo Solomon Polski Ponape Portugis Prancis Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rumania Rundi Runyankore Rusia Samoa Sango Saramaccan Sepedi Serb Serb (Romawi) Sesotho (Afrika Selatan) Sesotho (Lesotho) Setswana Shona Silozi Sinhala Slovak Sloven Spanyol Sranantongo Suomi Swahili Swahili (Kongo) Swati Swensk Tagalog Tahiti Tamil Tatar Telugu Tetun Dili Thai Tigrinya Tiv Tojolabal Tok Pisin Tonga Tsonga Turki Twi Tzeltal Tzotzil Ukraina Umbundu Urhobo Uruund Venda Vietnam Wallis Waray-Waray Wayuunaiki Welsh Xhosa Yoruba Yunani Zande Zulu\nSaonari on, boasa adong marragam versi manang terjemahan ni Bibel? Molo adong versi na baru, lam mura do hamu mangantusi isi ni Bibel manang lam maol? Molo taboto taringot mula ni Bibel, pos ma rohanta tu isi ni Bibel.\nNa parjolo taulas, ise do na manurat Bibel jala nandigan?\nMULA NI BIBEL\nBibel dibagi gabe dua bagian. Adong 39 buku di bagian na parjolo na marisi ”angka pandok ni Debata”. (Rom 3:2) Marhite tondi parbadia, diurupi Debata do pigapiga baoa manurat angka buku on. Hirahira 1.100 taon ma lelengna angka buku on disurat, mulai sian taon 1513 SM sahat tu 443 SM. Disurat do angka buku on mamangke bahasa Heber. Alani i ma tadok bagian on Angka Buku Heber, na jotjot didok Padan na Robi.\nBagian na paduahon marisi 27 buku jala ”hata ni Debata” do i. (1 Tessalonik 2:13) Marhite tondi parbadia, diurupi Debata do angka sisean ni Jesus Kristus manurat angka buku on. Hirahira 60 taon ma lelengna angka buku on disurat, mulai sian taon 41 M sahat tu 98 M. Disurat do angka buku on mamangke bahasa Junani. Alani i ma tadok bagian on Angka Buku Junani Kristen, na jotjot didok Padan na Imbaru.\nDua bagian on ma na tadok Bibel, na marisi 66 buku. Alai, boasa ma ingkon diterjemahon muse Bibel tu marragam bahasa? On ma tolu alusna.\nAsa boi sude jolma manjaha Bibel di bahasa ni nasida.\nLaho padengganhon hasalaan na dibahen penerjemah jala paulakkon teks asli ni Bibel.\nAsa mura diantusi angka jolma.\nParrohahon ma songon dia tolu hatorangan on mangkorhon tu dua terjemahan ni Bibel na parjolo.\nHirahira 300 taon andorang so tubu Jesus, diterjemahon pigapiga pakar ni halak Jahudi ma Angka Buku Heber tu bahasa Junani. Terjemahan on didok Septuaginta Junani. Boasa dibahen on? Laho mangurupi godang halak Jahudi na marbahasa Junani asa tongtong mangantusi ”surat na badia i”.—2 Timoteus 3:15.\nSeptuaginta on pe mangurupi marjuta halak na so Jahudi na marbahasa Junani, asa mangantusi ajaran ni Bibel. Songon dia carana? Profesor W. F. Howard mandok, ”Di parsitongaan ni abad na parjolo, Septuaginta on dipangke gabe Bibel di Gareja, jala on ma dipangke misionaris tingki laho tu angka sinagoga naeng patuduhon molo Jesus i Messias.” (Ulaon ni Apostel 17:3, 4; 20:20) Hombar do on tu hata ni sahalak pakar ni Bibel, si F. F. Bruce, na mandok, on ma na mambahen boasa godang halak Jahudi ”ndang olo be manjaha Septuaginta”.\nAla nunga adong Angka Buku Junani Kristen di angka sisean ni Jesus, dipasada nasida ma i dohot terjemahan Septuaginta sian Angka Buku Heber. On ma gabe Bibel na tapangke saonari.\nHirahira 300 taon dungkon sae Bibel disurat, sahalak pakar na margoar si Jerome manerjemahon Bibel tu bahasa Latin, jala didok ma on Vulgata Latin. Tingki i, nunga adong Bibel di bahasa Latin. Alai, boasa porlu na baru? Didok di The International Standard Bible Encyclopedia, lomo do roha ni si Jerome padengganhon ”terjemahan na sala dohot hata na ditambai manang diorui”.\nDipadenggan si Jerome ma angka na sala di terjemahan Latin. Alai, dibahen angka pemimpin ni gareja ma haputusan na sala! Didok nasida, holan Vulgata Latin do terjemahan ni Bibel na ingkon tongtong dipangke saleleng marratus taon! Sasintongna, Vulgata on ndang mangurupi angka halak mangantusi Bibel. Alana, ndang godang halak na mamboto bahasa Latin di tingki i.\nMARRAGAM TERJEMAHAN NA BARU\nAsing ni i, adong do angka halak na mambahen terjemahan ni Bibel na asing. Umpamana, Pesyita Siria dibahen hirahira di abad na palimahon M. Alai di abad 14, marsitutu ma angka halak mambahen terjemahan ni Bibel tu bahasa na dipangke godangan halak.\nTingki abad 14 di Inggris, asa unang maol mangantusi Bibel, mulai ma si John Wycliffe manerjemahon Bibel tu bahasa Inggris, ala on do bahasa na diantusi godangan halak. Dung i, ala adong mesin cetak na dibahen si Johannes Gutenberg, boi ma angka pakar ni Bibel mambahen Bibel versi na baru di marragam bahasa na dipangke di Eropa.\nAla lam godang terjemahan ni Bibel bahasa Inggris, adong na mandok porlu do versi na asing, alai di bahasa na sarupa. Si John Lewis, sahalak pemimpin ni agama di abad 18 mandok, ”Lam tu majuna do bahasa. Alani i, porlu do Terjemahan naung leleng i diterjemahon muse asa mura diantusi.”\nSaonari, lam jago do angka pakar ni Bibel laho paimbaruhon terjemahan naung leleng. Lam diantusi nasida do Bibel di bahasa najolo, jala nunga didapot nasida angka manuskrip najolo na mansai ringkot. Sudena on mangurupi nasida mambahen terjemahan ni Bibel na pas tu aslina.\nSasintongna, denggan do molo adong di hita versi ni Bibel na baru. Alai ingkon manat do mamillit pigapiga terjemahan. * Nang pe songon i, molo tutu do angka penerjemah ni Bibel mangkaholongi Debata jala mangasahon Ibana tingki manerjemahon Bibel, tontu marlaba do i di hita.\n^ par. 24 Ida ma artikel ”Bagaimana Memilih Terjemahan Alkitab yang Baik?” di Menara Pengawal 1 Mei 2008.\nGOAR NI DEBATA ADONG DI BIBEL\nGoar ni Debata di Septuaginta na dipangke di tingki ngolu ni Jesus\nMolo tajaha Kitab Suci Terjemahan Dunia Baru, adong do goar ni Debata Jahowa di Angka Buku Heber dohot di Angka Buku Junani Kristen. Alai godang do terjemahan ni Bibel na so mamangke goar ni Debata. Diganti nasida do gabe ”Tuhan” manang ”Debata”. Boasa gabe diganti? Pigapiga penerjemah mandok, ndang adong goar ni Debata na opat huruf i [YHWH] disurat di terjemahan Septuaginta Junani. Alai tutu do i?\nDi parsitongaan ni abad 20, didapot ma angka surat ni Septuaginta naung leleng, na hea dipangke di tingki ngolu ni Jesus. Adong do disi goar ni Debata na disurat mamangke huruf Heber. Ra, di pudian ni ari, dipamago angka penerjemah ma goar i jala diganti gabe Kyʹri·os, i ma hata Junani na lapatanna ”Tuhan”. Alai, Terjemahan Dunia Baru paulakkon goar ni Debata tu inganan na sasintongna di Bibel.\nNAUNG DIGANTI DO ISI NI BIBEL?\nGulungan Laut Mati Buku Jesaya naung marumur 2.000 taon. Hombar do isina tu Bibel na tapangke saonari\nTutu, hea do penerjemah ni Bibel mambahen hasalaan. Alai ndang na gabe diganti nasida isi ni Bibel. ”Haporseaon dohot ajaran ni halak Kristen marojahan sian hatorangan na boi dihaporseai.”—Our Bible and the Ancient Manuscripts.\nNdang pola godang hasalaan na dibahen angka penerjemah sian Jahudi. ”Mulahulak do angka panurat ni halak Jahudi manerjemahon teks ni Bibel bahasa Heber. Alai, marsitutu do nasida asa pas terjemahan i tu teks aslina.”—Second Thoughts on the Dead Sea Scrolls.\nUmpamana, gulungan Jesaya na didapot di angka gulungan Laut Mati nunga 1.000 taon umleleng umurna sian angka teks naung adong. Hombar dope i tu Bibel na tapangke saonari? ”Molo taparrohahon, hombar dope isina tu Bibel na adong saonari.”—The Book. A History of the Bible.\nSaonari, nang pe adong huruf, hata, manang kalimat na muba di Bibel, alai mura do i tarboto jala dipature. ”Sian sasude angka teks najolo naung didapot, ummura do patuduhon molo Padan na Imbaru i sada teks na sintong jala boi dihaporseai.”—The Books and the Parchments.\n”Boi do gabe porsea halak Kristen na ganggu rohana, alana molo dibandingkon nasida isi ni papirus taringot Bibel sian Misir dohot angka Bibel naung dicetak di Eropa, tongtong do sarupa isina.”—The Book. A History of the Bible.\nJadi, naung diganti do isi ni Bibel? Ndang diganti!


Songon dia Surusuruan Mangurupi Hamu?\nMarsitutu do angka surusuruan na marsihohot mamparrohahon aha na masa tu angka jolma, jala ringgas do nasida mangulahon sangkap ni Debata. Tingki ditompa Debata tano on, ”rap marende do angka bintang jala angka anak ni Debata marsuraksurak marlas ni roha”. (Job 38:4, 7, Bibel siganup ari) Sian najolo, las do roha ni angka surusuruan mamparrohahon angka surirang na laho masa tu tano on di ari na naeng ro.—1 Petrus 1:11, 12.\nBibel mandok, diurupi angka surusuruan do naposo ni Debata laho mangulahon sangkapNa. (Psalmen 34:8) Umpamana:\nTingki laho diripashon Jahowa huta Sodom dohot Gomorra, diurupi angka surusuruan do si Lot dohot keluargana asa laho sian huta i.—1 Musa 19:1, 15-26.\nDi tingki harajaon ni Babel najolo, adong tolu halak Israel na poso dipamasuk tu parapian, alai disuru Debata ma surusuruan ”asa paluahon naposona”.—Daniel 3:19-28.\nDung saborngin dipamasuk tu hurungan ni singa, dipaboa si Daniel, tongtong do ibana mangolu ala disuru Debata do ”surusuruanna na mangkuntam baba ni singa i”.—Daniel 6:17, 23.\nSian najolo sai diurupi surusuruan do angka halak na marsihohot\nDIURUPI ANGKA SURUSURUAN DO HURIA KRISTEN NA PARJOLO\nDi pigapiga situasi, parsidohot do surusuruan ni Debata tu ulaon ni huria Kristen na parjolo laho manggohi sangkap ni Jahowa. Umpamana:\nDibungka surusuruan do pintu ni penjara jala ditogihon ma angka apostel na dipenjarahon i, asa marbarita muse nasida di bagas joro.—Ulaon ni Apostel 5:17-21.\nDitogutogu surusuruan do si Pilippus asa marbarita tu sahalak Etiopia, na naeng mulak dung sidung martangiang di Jerusalem.—Ulaon ni Apostel 8:26-33.\nAla lomo roha ni Debata asa na so halak Jahudi boi gabe halak Kristen, ro do surusuruan manjumpangi halak na marpangkat sian Rom na margoar si Kornelius. Dijujui surusuruan i ma si Kornelius asa manogihon si Petrus ro tu jabuna.—Ulaon ni Apostel 10:3-5.\nTingki dipenjarahon apostel Petrus, ro do sada surusuruan paluahon ibana.—Ulaon ni Apostel 12:1-11.\nBOI DO SURUSURUAN MANGURUPI HAMU\nNdang adong bukti na patuduhon dipangke Debata do saonari surusuruan asa mangurupi jolma marhite tanda halongangan, songon na masa di tingki ni Bibel. Alai taringot tu tingkinta saonari, didok Jesus do, ”Laos baritahononhon do barita na uli on na taringot tu Harajaon i di liat portibi on, laho mangkatindangkonsa tu saluhutna bangso; dung pe i, asa ro ujungna.” (Mateus 24:14) Diboto hamu do na diurupi angka surusuruan halak Kristen mangulahon ulaonnasida i?\nDohot do surusuruan mangurupi ulaon marbarita na uli di liat portibi on\nBuku Pangungkapon patorangkon, marsitutu do surusuruan mangurupi angka na olo mananda Jahowa dohot sangkapNa. Apostel Johannes manurat, ”Huida ma surusuruan na asing habang martongatonga langit, na umpeop barita na uli sisalelenglelengna, sibaritahononna tu angka pangisi ni tano i, tu saluhut bangso dohot marga dohot hata dohot houm. Gogo ma soarana mandok: Habiari hamu ma Debata jala pasangap Ibana, ai nunga dapot tingki ni panguhumonna! Somba hamu ma Ibana, Sitompa langit dohot tano dohot laut ro di angka mual aek!” (Pangungkapon 14:6, 7) Godang do pengalaman saonari on patuduhon, diurupi surusuruan do ulaon marbarita di liat portibi on. Tingki sahalak pardosa marhamubaon jala mulak tu Jahowa, marlas ni roha do ”angka surusuruan ni Debata”.—Lukas 15:10.\nAha do na masa molo dung sae ulaon marbarita on? Parsidohot ma ”angka parangan na di banua ginjang” i laho mangurupi Jesus, i ma Raja ni angka raja, na marporang ”di ari na bolon i, ari ni Debata, Sigomgom saluhutna” di Armagedon. (Pangungkapon 16:14-16; 19:14-16) Gabe panguhum ma angka surusuruan na mansai gogo i di ari panguhuman ni Debata, tingki Jesus ”mandabu uhum tu . . . angka na so mangoloi barita na uli”.—2 Tessalonik 1:7, 8.\nAlani i, pos ma rohamuna, diparrohahon surusuruan do hamu. Diparrohahon nasida do manang ise na giot rohana laho manomba Debata, jala jotjot do Jahowa mamangke nasida laho patoguhon jala mangalinggomi angka naposoNa na marsihohot.—Heber 1:14.\nSude do hita ingkon mambahen sada haputusan na ringkot. Olo do hita manangihon jala mangoloi barita na uli na disarhon di liat portibi on? Las do roha ni Sitindangi Ni Jahowa mangurupi hamu asa mandapot laba sian pangurupion ni surusuruan ni Debata.\nParnidaan taringot na Maringanan di Surgo\nAha do na dipaboa di Bibel taringot Debata Jahowa, Jesus Kristus, dohot angka surusuruan?


Home » sermon » Kolosse 4:1-6\nSurat na tuhuria kolose on disurat Apostel paulus uju tarihot ibana di penjara di huta Roma alani barita nauli (4:3). Kolose ima sada huta na metmet di rura ni aek likus kira kira 160 km dingkan timur ni huta Epesus rap dohot huta Leodekia dohot Hiera Polis, Alai hera ummaju do anggo Laodekia dohot hiera polis sian Kolose. Nungga adong jong jong huria di huta na 3 i, alai dang hea dope Apostel Paulus mandalani huta Kolose.\nDitongos Apostel Paulus surat on laho pasingothon huria i taringot tu mara panghorhon i ajaran sesat. Alani ajaran ni surat on ima pangajarion Teologis taringot tu Kristus : Kristus do suman ni Debata ( 1:15). Kristus do ulu ni huria I (1:18), Dibagasan Kristus do hagogokna (1:19). Mudar ni Kristus ido padamehon hita (1:20). Dung gabe patar Kristus i sogot gabe patarma nang hita rap hon Ibana dibagasan hasangapon(3:4).\nDibagasan ayat on Paulus Paingothon angka induk asa manghaholongi pangisi ni jabu tarlumobima angka pangula ( Hatoban ). Naeng mangolu jala marsaor nasida di bagasan holong na manghajongjonghon hasintongan, ai ganup jolma dang mangolu di dirina be. Unang ma diulahon angka induk na ditano on angka ulaon na hurang tama maradophon angka anak somang, ala adong do Tuhan nang di hamu di banua ginjang.\nAyat 2 - 3\nHuria namangolu ima huria na martangiang. pamatang ni Kristus do huria I jala Kristus do Uluna. Ala ni i inghon do tong tong terhubung pamatang nang dohot ulu ( simajujung ) . marhite tangiang do pasahaton puji pujian, holso dohot nasa sudena pangidoan na tung mansai ringhot di ngolutta tu Debata. Suang songo ni do Huria i manontong inghon martangiang " Dungo ma hamu disi ". Namarlapatan unang tarpodom hita jala jaga ( luk 9:20) dungpe dungo sisean i sian na tarpodom asa gabe di ida nasida hasangapon ni Tuhan jesus, manang songon na diposlak Getsemane, uju martangiang Jesus hape tarpodom sisean na 3 i ( Mat 26:40)\nNdada holan pintu ni roha ni Jolma i ringhot ungkap laho manjalo barita nauli i ala parbarita na uli pe ringhot do inghon di boto cara manang metode pasahathon barita nauli asa sintong jala patar. Boi do i gabe denggan binaritahon sada barita manang jinamitahon sada jamita, alai dang dapot antusan niangka na manbege. Ala ni ido inghon parjolo do parjamita i laho mangantusi keadaan sekitar suasana pas ditingki laho marjamita asa tung mampu laho paihut ihut keadaan laos memeriahkan keadaan.\nAyat 5 - 6\nNdada holan didirina sambing ringhot ngolu ni Huria I , alai adong do Tugas panjouon dohot tanggung jawab ni Huria i tu portibion, tu masyarakat na humaliang, ima na laho mamaritahon barita na uli tu nasa na tinompana jala sahat mai tu angka na porsea di Tuhan i. Namamaritahon barita na uli jala saiinghon na sai marjamita, boi doi sian pambahenan di parsaoran siganup ari tu humaliang hita na sai didalan ni Kristus hita.\nSai marlapatan do sudena angka parsaoran tuhumaliang hita alai asalma sai didalan ni Tuhan i, jala boi doi gabe sada Jamita na mangolu. Mamaritahon barita nauli dang na sai holan angka na boi marjamita alai sudena do na gabe boi, alai parjolo mai tu dirinta, tu keluarganta suang songo nima tu humaliang hita. Huria na mangolu ima sada huria na fleksibel dan berwawasan luas na si mangharinghothon kepentingan ni haporseaon. Jala huria na mangolu inghon do gabe panogu nogu disudena element masyarakat sian dakdanak sahat tu naung matua. naung manjalo pasu pasu na sian Tuhan i mangolu mai di Huria na sai mangharinghothon angka nahinalomon ni Tuhan i.\nDi posting oleh : Rivai Silaban Update pada : 5:30 PM


lirik lagu Rade situtu haluaon Buku Ende No .417( logu No 417) - terjemahan lagu -->\nHome / rohani batak kristen / Terjemahan lagu batak / lirik lagu Rade situtu haluaon Buku Ende No .417( logu No 417)\nRade situtu haluaon, na naeng tangkuponmu antong. Rade nang di ho ha tu- A on, si halas ho non mu tongtong. Bernit do di taon Tuhanmu pasehon dosam Sasude. Tung unang paujat Ibana, Sai jangkon pangkophopNa i.\nPatedek sude hahurangan, topoti sandok dosami, Pangido : Sai sesa o Tuhan, sude pangalaosionki. Daidati, sai saut botoonmu naung sesa dosam sasude ; Mardame dagingmu nang tondi, maniop tongtong Tuhan i.\nPangkophopNa I parangehon, pasangap Tuhanmu antong . Ibana buas mangalehon tu ho hasonangan tongtong. Sandok sian holso malua, nang sian biarmu sude, Sonang nama ho na martua, mangkirim tongtong surgo i.\nArti makna tentang lagu\n1>> Benar-benar siap untuk engkau menangkapku.engkau benar-benar siap engkau untukku ,untuk engkau bersenang sakit dirasakan Tuhanmu untuk menghapus dosa kalian semua. jangan engkau menyangkal dia terimlah perbuatanya\n2>> mintalah semua kekurangan, akui segala dosamu, minta: hapuslah Tuhan, semua kesalahanku, ulangi ,bahwa jadi kau tau bahwa dosamu telah dihapus semua, damai lah daging dan rohmu , memegang terus Tuhan itu\n3>> kasihnya itu, Hormatilah Tuhanmu selalu, Dia selalu memberikan kepadamu kesenangan,bahkan semua keluh kesahmu, atau dari semua ketakutanmu, senang lah engkau yang percaya dan berharap akan Surga itu\nAdmin 11.56.00 Komentar


BAYOSUTI: Si bisuk na oto\nNgana tanggung dabole posona roha ni si Kurleng. Na ganop ari, ganop jom doi na marsipatu i huta, marsaraor keper markameja na rara ipamasuk tu bagsan. Ilompica mai tangan ni baju nia siamun dohot siambirang. Bobat ale togong, sampe marlulun doma nida saraor ni ibana sian pudi, marbingkasan tali parbobatan. Sebak licin marmiak tancho, nguop manyarondang, mardomu nguop ni mandom dohot odok, angke tolu ari ale baju arian borngin ipake.\nNa marpupu mai nida sadosa pulang balik idalan godang i, dodas doi ipamasuksa tangan sabariba tu cakuk ni saraor. Dor doi ibana na marpiul-piul, bope ngana binoto jabat petona sanga logu ni aha doi na ipiulkon nia i. Na losokan bayo on marusaho. Dongan ni ibana rap markehean tu pancarian, anggo ibana hum lek na markusor-kusor mai karejona i huta. Muda dapot ari poken ari mambayar utang, dodas doi martongkari dohot bayo parlopo, Angke marlugut utang ngaunjung iurakan. Na sap doi parutangan ni ibana, tontuon lopo dohot parjagalan, sai laik martulis doi i buku utang gorar ni si kurleng..,Tgl 5 mandom 3..,tgl 7 tancho dohot sigaret AA sabungkus..,tgl 8 mandom dohot karotes surat + ampolop. Hira-hira songoni manida ale andukon ni si Kurleng i buku utang ni nampuna parjagalan.\nNa madung pambotoan ni halak na bahat mai i luat on, bahasona na godangan roha ni si Kurleng tu boru ni kapala desa i.Na jogian antong ale boru ni amanta kapala desa on na margorar si Bulan. Na janggal do ilala si Kurleng muda ganop ari inda lewat ia ijolo ni bagas ni kapala desa i. Harana ulang majolo mangaligin si Bulan, angke mangaligin bagas ni halak si Bulan pe, na dosor mai taroktok nia. Sampe songonima artina godang ni roha ni ibana tu anak boru i. Ibo rohanta sasude, harana si Kurleng naso malo do laning tulis baco. Kalas dua dope ia na jolo inda ra ia be marsikola, harana ipajongjong guru i ialaman sikolai, angke antong ibaen ia parange nia isibitkon ia bingkur ni ibuk guru ni alai i sian pudi. Na sonting do dabo haposoan ni si Kurleng on, kalas dua dope ia madung iboto ia ma na onak jamaon ilala ibana...(soro ronggurr..). Dung i ma inda jungngadabe ia kehe tusikola.\nPupu do laning antong patompoon surat si Kurleng humbaen lehenon di si Bulan tudonganna. Biama antong ale, tai na so malo tulis baco. Tai na giot pakua-kua on do sapetona dongan ni ibana on, dung salose surat na patompoon on, na purak-purak mai dongan nia i mangalehensa tu si Bulan, dungi antong na lumobi tilakona dongan ni si Kurleng on, angke na sapaket do rupona dohot balos ecek-ecekna sian si Bulan, na itulis ni dongan nia on. Sahinggo na dung pursayo do i ale si Kurleng, na madung martarimo artina roha nia tusi Bulan. Hikkk....ale, na ancit ma nasuada, hum ancitan dope na somamboto. Nahum do ilala dongan ni si Kurleng on, pakua-kua on si Kurleng dalan mangarapkon parsigaret.\ni sada hatia, ro mada tilako ni dongan ni si Kurleng on, harana madung bahat utang patompoon surat ni si Kurleng na so igarar nia tu bayo on. Dung markirim surat ni si Kurleng humbaen tu si Bulan, torang ari nai ro ma balosna ecekna sian si Bulan, na itulis ni bayo on. Riang doma nida muko ni si Kurleng manarimo surat sian bayo on, salau isaratkonsa ma tu topi ni aek an dongan ni on, dalan pabacaon surat on...\nMandapotkon abang si haholongan.\nNgada injang abang isi ni suratkon, mandoksa do di abang, ngada tahan ulala ibagasbe, harana mangartima abangg ngada ipatola amanta dohot inanta hitabe mardongan rosu, na sude sala ma nida iba di halai na dua. Onpe abang hum degesan ma ning rohangku marlojong hita, naron borngin roma abang tu toru tingkap ni bilik na ipudi, painte abg ma isi, anso mijur au sian tingkap. Muda ngaro abang, tontu baen naso olong doi roha ni abang di au.”\nNgadaedabehh...,si kurlengpe na manangion isi surat ni si Bulan on, na langsung haluar ma hatana "Mmmm...paapaainte ma anggi naanaron borngin...so..so...uualap..ko", na ningnama salau sip songon na marpikir nida sotik. Harana si Kurleng on na nonat do pangecekna.\nNgada sobarbe si Kurleng painte borngin ari, na busa-ase sajo ma nida ibana torus tu potang ari. Ipajuguksa ilopan markatopetan iputar parlopoi logu ni Odang na marjudul “Alap Au Abang”, koooinang.....,na larat ma ilala si Kurleng ibagasan roha ni ibana.\nDapot borngin ni ari, si Kurleng pe marpalan-palan ma sian parikan, sasakali marunduk-unduk itoru ni tali jomburan ni halak. Ngalambat ari madung longon, halak sude madung marmodoman, lalu mada si Kurleng tu toru tingkap, songon na idok ni si Bulan isurat na ecek-ecek i. Mur malambat, inda adong nida si Kurleng marbukak tingkap, sampe sajom si Kurleng rongit-rongiton isi, lek naso adong do nida ia ibuka si Bulan tingkap ni bilik. I bagasan roha ni ibana, "ampot rohai tarpodom..etek nai" ningia ibagasan ni roha nia. Muda nida ia adong lubang na menek, idingding i, ibaen ia papangan nia tusi giot marngoti si Bulan...: "Aangng...i...,ma..ma..ison...,aa...bang...mi...mi...jur...ma..ma...ho…so…so… ke… ke...hita...tu...tu...na dao", ning si Kurleng.\nInda beda be, angke antong tilako ni dongan ni si Kurleng do, padohal pangkusipan ni si Kurleng i angke bilik parpodoman ni amanta kapala desa doi, binege amantai adong sora songoni, palan-palan, amantaon...,i buatsa goruk-goruk..., salau idapotkonsa tingkap i, ibukaksa palan, ngek....,marbukak tingkap, iumbankonsa tu ulu nisi Kurleng...Pok....ningna sorana. Si Kurleng pe na maramang,marinang doma da..,salau, gilo itopa-topasa songoni parik-parik ni halaki...\nGambar ini adalah salah satu sisi dari desa tempat kelahiran Pinrizky Lubis\ndi Huta Godang - Ulu Pungkut - Mandailing Julu. Kali ini bercerita\npendek tentang seorang pemuda desa yang tidak tahu diri,\nseorang pemuda yang malas bekerja dan juga senang\nberhutang di kedai-kedai untuk kebutuhan pribadi\nguna dapat membuat sorang anak gadis kepala\ndesa jatuh cinta padanya. Tapi usahanya\nsia-sia karena kebodohannya.\nPosted by Edi Nasution at 4:05 PM\nLabels: buku utang, kurleng, marutang, parlopo, poso-poso, sigaret, surat gandak


Cara Laho Patoguhon Holong tu Debata dohot tu Dongan Jolma\nHangoluan dohot Pangkobasion Na Laho Diparsiajari | Maret 2018\nSaonari, ndang taulahon be Patik ni si Musa, alai dua parenta na umbalga, i ma holong tu Debata dohot tu dongan jolma, dipangido Debata do asa tongtong taulahon. (Mat 22:37-39) Ingkon marsitutu do hita tongtong patuduhon holong. Songon dia carana? Na rumingkot, ingkon tajaha do Bibel ganup ari. Dung tajaha Bibel, taboto ma marragam do parange ni Debata jala taantusi ma “hinadenggan ni Jahowa”. (Ps 27:4) Molo taulahon songon i, lam togu ma holongta tu Debata jala tatiru ma pamingkirion ni Debata. Asing ni i, taronjar ma rohanta laho mangulahon sude parenta ni Debata, tarlumobi patuduhon holong na so mangkaringkothon diri. (Joh 13:34, 35; 1Joh 5:3) Adong tolu cara na boi mangurupi asa lomo rohanta manjaha Bibel:\nBayangkon jala hilala ma aha na dijaha hamu sian Bibel. Asa boi dapot rohamu, bayangkon ma situasina.\nJaha ma marhite godang cara. Marsoara ma hamu tingki manjaha Bibel. Boi do muse dipangke hamu rekaman audio panjahaion Bibel. Jaha ma hatorangan taringot tu sasahalak na disurat di Bibel manang holan taringot tu sada topik, unang apala manjaha pigapiga bindu. Umpamana, pangke ma Apendiks A7 manang B12 di Kitab Suci Terjemahan Dunia Baru laho manjaha hatorangan taringot Jesus. Jaha ma sude ayat sian bindu na dienet di manulingkit Hata ni Debata ganup ari. Denggan do muse molo dijaha hamu taringot didia inganan ni angka buku di Bibel disurat.\nJaha jala rimangi ma. Molo somal do hamu manjaha Bibel pigapiga bindu ganup ari, alai ndang apala diantusi hamu, dumenggan do molo holan sabindu dijaha hamu, alai boi tangkas diantusi jala dirimangi hamu. Parrohahon ma, boasa masa hatorangan na jinahamuna i. Lului ma godang hatorangan taringot i. Pangke ma peta dohot referensi pinggir. Parsiajari ma sada hatorangan na so diantusi hamu dope. Lehon ma tingki laho mangarimangi aha na dijaha hamu sian Bibel.\nARTA NA ARGA NA ADONG DI BIBEL “Manang Ise Hamu na Naeng Sangap, i ma Gabe Pangoloi di Donganna”\nARTA NA ARGA NA ADONG DI BIBEL Ulahon ma Dua Parenta na Umbalga\nHANGOLUAN NI HALAK KRISTEN Cara Laho Patoguhon Holong tu Debata dohot tu Dongan Jolma\nARTA NA ARGA NA ADONG DI BIBEL Tongtong Patoguhon Paralealeon tu Debata Tarlumobi di Ari Parpudi\nHANGOLUAN NI HALAK KRISTEN Nunga Jonok Ajal ni Portibi On\nARTA NA ARGA NA ADONG DI BIBEL “Tongtong ma Dungo”\nHANGOLUAN NI HALAK KRISTEN Lam tu Dengganna Marbarita—Mangurupi Parsiajar Bibel Paradehon na Laho Diparsiajari\nText Sipilliton unduhan buku digital HANGOLUAN DOHOT PANGKOBASION NA LAHO DIPARSIAJARI Maret 2018\nHANGOLUAN DOHOT PANGKOBASION NA LAHO DIPARSIAJARI Maret 2018


Rahasia na Parohon Las ni Roha | Ajar ma Ianakhonmuna\nHea do sasahalak paboahon rahasia tu hamu?— * Di Bibel, adong ”rahasia” na sumurung na ro sian Debata. Didok rahasia ala najolo ndang adong na mamboto i. Angka surusuruan pe lomo hian rohanasida naeng mamboto taringot rahasia i. Lomo do rohamu mamboto rahasia on?—\nMolo pandapotmu, boasa sungkunsungkun roha ni angka surusuruan on?\nDitompa Debata do jolma na parjolo, i ma si Adam dohot si Hawa. Dilehon do inganan na denggan, i ma porlak Eden. Molo dioloi si Adam dohot si Hawa Debata, boi ma nasida dohot pinomparna mambahen tano on gabe Paradeiso. Jala boi do nasida maringanan disi salelenglelengna. Alai, aha do na diulahon si Adam dohot si Hawa?—\nNdang dioloi nasida hata ni Debata, i do alana boasa hita ndang mangolu di Paradeiso saonari. Alai, Debata mandok naeng paulionNa do tano on gabe Paradeiso, jala sude jolma marlas ni roha salelenglelengna. Songon dia do Jahowa patupahon i? Saleleng marribu taon ndang adong na mamboto alusna. Gabe didok ma i rahasia.\nTingki ro Jesus tu portibi on, dipatorang ma rahasia on tu angka jolma. Jesus paboahon taringot Harajaon ni Debata. Disuru ibana do angka jolma manangiangkon asa ro Harajaon i. Harajaon i do na laho mambahen tano on gabe Paradeiso.\nLomo do roham mamboto taringot rahasia on?— Alai, ingot ma holan jolma na mangoloi Debata do na boi maringanan di Paradeiso. Di Bibel, godang do sarito taringot pigapiga halak na mangoloi Debata. Lomo do roham mamboto on?— Taida ma ise do nasida jala songon dia hita boi maniru nasida.\n1 Musa 1:26-28; 2:8, 9; 3:6, 23\nPsalmen 37:11, 29\n^ par. 3 Di ganup parsiajaran, adong do sungkunsungkun diihuthon tanda na songon on (—). On ma tingki na pas asa ianakhonmuna mangalehon alus sian sungkunsungkun.\nBoasa tano on ndang gabe Paradeiso?\nAha do rahasia na sumurung na dipaboa di Bibel?\nAha do na diajarhon Jesus tu angka jolma taringot rahasia on?\nAha do na ingkon taulahon asa boi maringanan di Paradeiso?


Sibolis na padamehon – Amani Partogi\n← Gurita Cikeas – Download Buku Membongkar Gurita Cikeas\nTangiang Gossap →\nSibolis na padamehon\nPosted on 31 Desember, 2009 by Hendry Lumban Gaol\nSpecial Thanks : Ito Kurniawati br Sinaga\nMarmassam do dalan di baen na marhuaso i laho paasidukkon akka parkaro ni jolma manisia. Alai dang taboto boha dalanna. Boi do marhite dongan jolma, marhite tinoppana na asing, nang akka dia ma tahe. Na rumikkot sian na rumikkot dang parhitean pardamean i, olo do hita mardame dohot dongatta jolma?.\nRa, taboto do, diganup partangiangan ujung taon, dijabutta be, sai tapatupa do marsijalangan, ima asa masisesaan dosa. na saripe. Suang songoni, molo dung juppa dimanogot ni tanggal sada i, tajalang be do akka hombar bagasta, hombar balok, sahuria, sakarejo, nang akak na asing. Asa molo nga marsijalangan disima ta sesa dosa ni donganta, ima akka dosa na niulahon di ari naung salpu.\nAlai marasing do naiHumahojor. Nunga tung leleng naiHumahojor marsanding, maratting, marbada, dang marsipakkulingan dohot naiSumalim. Dang binoto mulai sian dia nasida na marsadding on, jala alani aha. Adong mandok alani parbalohan. Adong mandok alani arta tading-tadingan ni natua-tuana na jolo. Adong muse mandok alani ianakkon. Maru pidda gareja do NaiSumalim tu Katolik alani parbadaan i, ninna ibana dang tarpaida-idasa NaiHumahojor di huria i, tarlumobi molo marende di koor punguan parompuan, parari kamis.\nTakkas binoto, na mardongan tubu do anggo nioli nasida, ima apala simatuana martinodohon. Jadi godang do parhutai mamboto jala marnida alani parbalohan do rupani bossir ni parbadaan i, ai pola do posa parbadaan i.\n“Sotung unang dilinggomi bulung ni pisangmi suansuanan hu, sotung hurabi pisang mi” ninna marungut-ungut di porlak i.\n“Oloma, molo mamolus biang mi sian on, ikkon huponggol pat na i” ninna nasahalak mangalusi.\n“E…..na so olo talu, biang mu do mangarotaki di son, ikkon hulonggi innon ulu ni biang mi” ninna nai Humahojor muse sian bariba an.\nSongoni ma nasida nadua molo marbadai, olo marsurahi di porlak i.\nAi huroa, sahat do tu suan-suanan nang tu pananggai parbadaan on. Jadi molo rap marmeam pe pananggai i di alaman i, sai tor siorai na di ibana be do. “Ehh…Goppul, unang sai mardongan ho dohot biang ni na gogoi, na gabe i, sotung diputas ho annon” ninna naiSumalim mandok biang na i, ala marmeami biang i dohot biang ni NaiHumahojor.\n“Ai aha do nimmu, dirippu hodo pangrasum au?” ninna sian baribaan huhut martukkol gotting.\n“Alusi begu, lioat ho, lalaen on, dao-dao ma na so ture” ninna NaiNaisumalim huhut di togu biang na i masuk tu jabu.\nDang parbadaan na nimulaan na sida be on. Ai simatuana pe nunga marbadai. Ima parbadaan alani batang ni tarutung. Sahat tu namate simatuana tong do dibagasan parbadaan, alani tarutung on. Jala sahat tu namate tarutung i, tong dope marbadai pinomparna.\nDukkon sidung ulaon parmingguon di gareja, songon na somal dibaen huria ido rupani marsijalangan di alaman ni gareja. Rup ma sude na sahuria i marsijalangan marsisesaan dosa, huhut marlas ni roha ala boi mamolus sada taon. Sian na metmet sahat rodi na magodang.\nDitahi NaiSumalim ma mulak tu jabu, ai diboto godang ma innon ro tamue tu jabu. Ai nunga martahi nasida sa punguan pararikamis naeng martambaru tu jabu ni NaiSumalim. Dihobasi ibana ma tas na jala mulak ma ibana.\nIkkon boluson do gadu-gadu ni saba molo mulak, nang molo tu gareja nasida. Boi dohonon holang do gareja sian huta i, jala ikkon manaripari gadu-gadu.\nNaso pamotoan ni ibana, di ida ibana ma NaiHumahojor naeng mulak tong sian gareja. Jala ikkon tong do sian gadu-gadu on ibana mardalan.\n“Tung so jadi hupakkulingi” ninna ibana dirohana. Hape songoni do tong rohani NaiHunahojor.\nPajuppa ma nasida nadua di gadu-gadu i, rappak naeng mulak. Alani roha parbadaan on, dang adong na olo pataluhon roha, mangalean dalan. Sai disossothon naiHumahojor mardalan, jala songoni do nang NaiSumalim. Naso pamotoan nasida marsirarikan ma hassing ni kabaya on, gabe lohot. Ujung na marsitangginangan ma nasida nadua di gadu-gadu i. Alai tong sip be. Marsigogo manangging be ma nasida nadua.\nHuroa ala na marsitanggingan i, ribak ma kabaya i, jala tippal ma nasida nadua tu sabai, margabboi, usop marlamu-lamu tano. Tong do dang massipakkulingan, holan bohi nasida nadua do sai songon na mangorsong. Ba.., dibuat be ma solopna naung usop i, jala hatopma di dialithon saleddang manang na sekka i, ai sotung di parekkeli jolma satuha annon kebayana na maribak i, ai nunga talak be. marbete-bete so tarboto-boto ma nadua on di dalan i, huhut di tutupi be bajuna nai.\nDitatap oppuSumaor do sian na dao, namasa i ima na marsitarikan naiSumalim dohot NaiHumahojor di gadu-gadu i. Jala didok ma “Ai sibolis do pabadahon, jala ikkon sibolis nama na padamehon i”.\nSongon na hudok digijjang, marragam do dalan dibaen namarhuaso i laho padamehon hita, alai olo do hita mardame?.\nCikarang, 31 desember 2009\n6 thoughts on “Sibolis na padamehon”\n1 Januari, 2010 pukul 7:51 am\t Balas\n….Takkas binoto, na mardongan tubu do anggo nioli nasida,\n==> aku baru belajar bahasa batak nih, pra, dikit dikit aku ngerti.\nyang mana nih yang benar, nioli nasida atau na mangalap nasida.\nterimakasih, dan selamat tahun baru.\nMamereng sibolisna do tong, appara…….. ianggo tong do sibolis na banggamon,,,,,dang boi padame onna i. Hehehehe.\n1 Januari, 2010 pukul 9:08 am\t Balas\nAi ho, pagodang hu do sukkun-sukkun mu. Nga diboto ho bahasa tulisakku ima bahasa batak nasomal. Jadi manang dia pe nuaeng i, nga diattusi ho be i.\nAdong muse dope mandok, “suami”, didok songonon, “didia tuanmu”. sabotulna na sittong ima ‘tungganidoli”. Ai molo didok ho ‘na mangalap’ gabe olo songon suhutan ni Naipauseang.\n“Imadah, marlaba ho, JESUS helam” ninna\n“Boasa dohononmu songoni?”\n“Je, dangi??..didok ho NUNGA DIALAP JESUS BORUM”….\nnahudok akka bahasa pargaulan do na hubaen, aha hattus jala unang maol dilapatani dongan panjaha.\nsomalna, tu amanta do didok ‘niolim’ molo tu inanta di dok ma ‘niambuatmu’ lapatanna ‘namambuatho’, alai molo hubaen songoni, tong loja dongan mangantusihon. horas ma\nselamat tambaru abang, pasahat tabe nami tu kakak nang dohot anakta sudena.\nhendry lbn gaol/ br tambunan\n1 Januari, 2010 pukul 1:54 pm\t Balas\nalai, sala do i kan appara? alana baoa do mangoli. Hehehe. salam.\n1 Januari, 2010 pukul 1:55 pm\t Balas\n3 Januari, 2010 pukul 9:34 am\t Balas\nsongoni ma mahasa sehari-hari bang….\n27 Desember, 2010 pukul 9:31 am\t Balas\n”HAHA mantap bah lae”’ pagodang hamuangka na lawak i””


Cara Asa Boi Mangadopi Masalah—Tingki Marhabot ni Roha dohot Marsahit na Posa\nJAHA DIBAGASAN HATA Adhola Afrikans Albania Amhara Arab Armenia Aukan Aymara Azerbaijani Azerbaijani (Sirilik) Bahasa Isyarat Polski Bahasa Isyarat Venezuela Baoule Bashkir Bassa (Kamerun) Batak (Karo) Batak (Toba) Biak Bikol Bislama Bolanda Boulou Bulgar Cebuano Cheska Chichewa Chin (Hakha) Chitonga Chitumbuka Chiyao Chokwe Chol Chuuk Chuvash Cibemba Cina Mandarin (Disederhanakan) Cina Mandarin (Tradisional) Cinyanja Citonga (Malawi) Dangme Denmark Digor Drehu Efik Esti Ewe Farsi Fiji Fon Ga Garifuna Georgia Greenland Guarani Gun Hata ni na Ngungu di Amerika Hata ni na Ngungu di Brasil Hata ni na Ngungu di Cile Hata ni na Ngungu di Kolombia Hata ni na ngungu di Italia Hata ni na ngungu di Japang Hata ni na ngungu di Jerman Hata ni na ngungu di Korea Hata ni na ngungu di Magyar Hata ni na ngungu di Meksiko Hata ni na ngungu di suomi Hausa Heber Herero Hiligaynon Hindi Hiri Motu Hmong (White) Iban Ibanag Igbo Iloko Indonesia Inggris Islan Isoko Italia Jawa Jepang Jerman Kabiye Kannada Karen (S'gaw) Katalan Kazak Khmer Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kisonge Kongo Korea Kreol Haiti Kreol Mauritius Kreol Seychelles Kroasia Kurdi Kurmanji (Sirilik) Kurdis Kurmanji (Kaukasus) Kwangali Kwanyama Latvi Lhukonzo Lingala Lituavi Luganda Lunda Luo Luvale Magyar Makedonia Malagasi Malayalam Malta Mam Mambwe-Lungu Mapudungun Marshall Maya Mazatec (Huautla) Mbunda Melayu Mizo Mongol Moore Myanmar Nahuatl (Guerrero) Nahuatl (Huasteca) Nahuatl (Puebla Utara) Nahuatl (Tengah) Ndebele Ndebele (Zimbabwe) Ndonga Nepali Ngangela Nias Niue Norwegia Nyaneka Nzema Oromo Ossetia Otetela Pangasinan Papiamento (Aruba) Papiamento (Curaçao) Pijin Pulopulo Solomon Polski Ponape Portugis Portugis (Portugal) Prancis Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Rumania Rundi Runyankore Rusia Rutoro Samoa Sango Saramaccan Sepedi Serbia Serbia (Romawi) Sesotho (Afrika Selatan) Sesotho (Lesotho) Setswana Shona Sidama Silozi Sinhala Slovak Sloven Spanyol Sranantongo Suomi Swahili Swahili (Kongo) Swati Swedia Tagalog Tahiti Tajik Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tonga Totonac Tshiluba Tshwa Tsonga Turki Tuvalu Twi Tzeltal Tzotzil Ukraina Umbundu Urhobo Uruund Uzbek Venda Vietnam Wallis Waray-Waray Wayuunaiki Wolaita Xhosa Yoruba Yunani Zande Zapotec (Isthmus) Zapotec (Lachiguiri) Zulu\nAdong do masalah na so boi tapasiding. Umpamana, marujung ngolu na tahaholongi manang marsahit na posa hita. Ndang adong na boi ulahononmu asing ni sabar mangadopi i. Boi do Bibel mangurupi hamu martahan?\nMARSAHIT NA POSA\nDidok si Rose, ”Jotjot do ahu hansitan alani sahithon. Sarupa do sahithon songon sahit ni natuatuangku. Gabe susa do huhilala.” Didok muse, ”Sipata alani sahithon, gabe maol do hulehon sude roha dohot pingkiranku tingki marsiajar Bibel manang tingki mangulahon ulaon partondion. Gabe lungun rohangku.” Alai adong ayat na mangurupi ibana, i ma Mateus 19:26, ”Anggo Debata, saluhut do tarpatupasa.” Alani sahitna i, sipata maol do si Rose manjaha. Jadi, dibege ibana ma rekaman panjahaion Bibel dohot angka sijahaon na asing. * Didok ibana, ”Molo ndang adong rekaman i, huhilala ndang boi ahu tongtong jonok tu Debata.”\nLungun do roha ni si Rose ala ndang tolap be gogona mangulahon godang ulaon. Alai tarapul do rohana manjaha 2 Korint 8:12, ”Molo adong ringkot ni roha, halashononhon do na dapot, nda tung salpu sian na dapot.” Sian ayat on diboto si Rose, las do roha ni Debata ala marsitutu ibana mangulahon ulaon sian nasa gogona.\nMARHABOT NI ROHA\nSi Sophia naung dipaboa di halaman ualu mandok, ”Lungun situtu do rohangku ala marujung ngolu borungku na marumur 18 taon. Hudok ma di rohangku, ’Tumagon ma mate ahu.’ Tompu do muba sude.” Alai tarapul do rohana manjaha Psalmen 94:19, ”Di hinadeak ni holso ni rohangku di bagasan, sai dipasabam angka pangapoim do tondingku.” Didok ibana, ”Martangiang ma ahu tu Jahowa asa unang sai lungun rohangku.”\nAsa unang sai lungun rohana, karejo ma ibana. Dipatudos ibana ma dirina songon kapur tulis. Nang pe nunga ponggol, alai boi dope dipangke. Suang songon i ma, nang pe marhabot ni roha, alai boi dope urupanna na asing. Didok ibana, ”Tingki mangajari parsiajar Bibelhu, hulehon do poda ni Bibel laho mangapuli nasida. Tingki huulahon i, dohot do ahu tarapul jala on ma cara ni Jahowa mangurupi ahu.” Disurat ibana ma goar ni angka halak di Bibel na hea marlungun ni roha. Didok ibana, ”Tingki huparsiajari taringot nasida, huboto ma tangiang do na mangurupi nasida. Jadi boi do hita sabar mangadopi sitaonon molo taparsiajari Bibel.”\nDung marsiajar Bibel, ndang lungun ni rohana i be na sai dipingkiri. Tarapul do rohana manjaha ayat di Ulaon ni Apostel 24:15, ”Mulak mangolu sogot angka na tigor dohot angka na geduk.” Pos do roha ni si Sophia na laho paheheon ni Jahowa boruna? Didok ibana, ”Pajumpang do muse ahu dohot borungku haduan. Songon naung marjanji ma hami laho pajumpang muse di tingki naung ditontuhon Bapakku, Jahowa. Huhilala, boi ma hami rap marmeam di taman jala las situtu rohangku.”\n^ par. 4 Godang do rekaman sisongon i di situs web jw.org.\nNang pe borat sitaononmu, boi do Bibel mangapuli rohamu\nCARA NI DEBATA MANGURUPI HITA\nDidok di Bibel, ”Donok do Jahowa di sude angka na manjou Ibana, tongon tahe di sude angka na manjou Ibana di bagasan hasintongan. Ibana mambahen lomo ni roha ni angka na mangkabiari Ibana, jala dibege do angguknasida i, jala dipalua do nasida.” (Psalmen 145:18, 19) Tarapul do rohanta mamboto on. Alai, songon dia do cara ni Debata mangalusi tangiangta?\nBoi do metmet rohanta alani sitaonon. Umpamana, marsahit hita jala ndang hiras be rohanta mangulahon lomo ni roha ni Debata. (Poda 24:10) Alai dilehon Jahowa do ”gogo tu na loja, jala dipargogoi situtu angka na so margellok”. (Jesaya 40:29) Hea do masa sitaonon na borat tu si Paulus. Alai didok ibana, ”Saluhutna do tarpatupa ahu marhitehite Ibana, na margogoihon ahu!” (Pilippi 4:13) Diurupi Debata do ibana marhite tondi parbadia asa boi margogo. Jadi, pangido ma tondi parbadia tu Debata.—Lukas 11:13.\nSongon dia do asa boi diantusi jala diulahon hamu poda ni Bibel? Si Jakobus mandok, ”Molo adong di tongatongamuna na hurangan bisuk, dipangido ma tu Debata, na bulus mangalehon di saluhut jala ndang marpangea, dung i lehononna ma tu ibana.” (Jakobus 1:5) Manjaha jala mangulahon poda ni Bibel boi mangurupi hamu lam marbisuk. (Jakobus 1:23-25) Molo diulahon hamu i, botoonmu ma holan poda ni Bibel do na mambahen hita marbisuk.\nMANGALEHON DAME NI ROHA:\nTingki holsoan, boi do urupan ni Jahowa asa dame rohamu. Didok Bibel, ”Unang holsohon hamu agia aha; alai sandok pabotohon hamu ma tu Debata pangidoanmuna marhitehite tangiang dohot elehelek mardongan mauliate! Jala dame ni Debata na sumurung sian saluhut roha, i ma mangaramoti angka ateate dohot pingkiranmuna di bagasan Kristus Jesus!” (Pilippi 4:6, 7) Jadi, pangido ma tu Jahowa asa dame rohamu.\nAlai, songon dia do molo ndang boi hatop sae sitaononmu? Unang ma didok rohamu na ditadingkon Jahowa hamu. Gariada, molo ndang marnasae dope sitaononmu, lehonon ni Jahowa do habaranion dohot gogo laho mangadopi i. (1 Korint 10:13) Marjanji do Debata laho apusanNa sitaonon saleleng ni lelengna!\nCara Asa Boi Mangadopi Masalah


MORA SONGGOT – TanoBatak\nPenulis: Monang Naipopos\nMamora songgot ma Ama ni Pongot tarbarita tu nahumaliang sahat ro di Toba. Ah, tung sadihari ma songon i morana, so adong dope dua taon di Jakarta, ninna angka sisolhotna na di huta manampin angka alualu na ro. Sada tingki mulak ma Ama ni Pongot tu huta, disi ma dibereng angka sisolhot naung munar pamaheonna sian andorang mulana borhat tu Jakarta.\n“Barita ni lampedang Ama ni Pongot marsaor bulung bira, barita ni hamoraonmu nunga gira naung sahat di huta.\nAha ma nuaeng baliga sibaligahononmu, barita sihatahononmu?”, ninna angka sisolhotna ma manungkun ibana.\n“Ima da ale angka amang, tung tinumpak ni sahala ni ompu do na hujalo pinasaut ni martua Debata, ingkon patuduon ma i nian dibagasan las ni roha dung tapahehe tambak ni ompunta parsadaan”, ninna mangalusi natorop i.\nSaut ma dibulangbulangi natorop Ama ni Pongot mardongan gondang sabangunan dung dipahehe tambak ni ompunasida.\nUju laho mulak ibana tu Jakarta sude do pataru ibana tu harbangan huhut dibagasan las ni roha. “Ah, ibana dope sian gomparan ni ompunta na tingkos, Nunga sampulu taon Ama ni Barita naung di Jakarta matua so binege do mullop goarna. Ro pe ibana nataon sada napadondonhon haumana do asa adong mangudut balanjona”, ninna nasida be angka na tinggal di huta i.